title: 2002 m. liepos 12 d. Tarybos sprendimas patvirtinantis Europos plėtros fondo komiteto darbo tvarkos taisykles

text:
Svarbus teisinis pranešimas

|

32002D0647

Oficialusis leidinys L 212 , 08/08/2002 p. 0008 - 0012

		Tarybos sprendimas2002 m. liepos 12 d.patvirtinantis Europos plėtros fondo komiteto darbo tvarkos taisykles(2002/647/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 2000 m. birželio 23 d. Kotonu pasirašytą Afrikos, Karibų jūros ir Ramiojo vandenyno valstybių grupės ir Europos bendrijos bei jos valstybių narių partnerystės susitarimą [1],atsižvelgdama į 2000 m. rugsėjo 18 d. Briuselyje pasirašytą Taryboje susirinkusių valstybių narių Vyriausybių atstovų vidinį susitarimą dėl Bendrijos pagalbos pagal 2000 m. birželio 23 d. Kotonu (Beninas) pasirašyto Afrikos, Karibų jūros ir Ramiojo vandenyno valstybių grupės ir Europos bendrijos bei jos valstybių narių partnerystės susitarimo finansinį protokolą finansavimo ir administravimo bei finansinės paramos skyrimo užjūrio šalims ir teritorijoms, kurioms taikomas EB sutarties ketvirtoji dalis [2], ypač į jo 21 straipsnio 2 dalį,atsižvelgdama 2001 m. lapkričio 27 d. Tarybos sprendimą 2001/822/EB dėl užjūrio šalių ir teritorijų asociacijos su Europos bendrija, [3] (toliau - Sprendimas dėl asociacijos su užjūriu),atsižvelgdama į Komisijos pasiūlymą,PRIĖMĖ ŠĮ SPRENDIMĄ:1 straipsnisŠiuo sprendimu patvirtinamos priede išdėstytos Europos plėtros fondo komiteto darbo tvarkos taisyklės,2 straipsnisKol įsigalios Vidinis susitarimas, Europos plėtros fondo komiteto darbo tvarkos taisyklės taikomos tik programavimo reikmėms, nurodytoms 2000 m. spalio 3 d. Taryboje susirinkusių valstybių narių Vyriausybių atstovų sprendimo 2000/770/EB [4] 1 straipsnio 1 ir 2 punktuose, o užjūrio šalims ir teritorijoms - Sprendimo 2001/822/EB 20 straipsnyje.3 straipsnisŠis sprendimas įsigalioja jo paskelbimo Europos Bendrijų oficialiajame leidinyje dieną.Priimta Briuselyje, 2002 m. liepos 12 d.Tarybos varduPirmininkasT. Pedersen[1] OL L 317, 2000 12 15, p. 3.[2] OL L 317, 2000 12 15, p. 355.[3] OL L 314, 2001 11 30, p. 1.[4] OL L 317, 2000 12 15, p. 354.--------------------------------------------------PRIEDASEUROPOS PLĖTRTOS FONDO KOMITETO DARBO TVARKOS TAISYKLĖS1 straipsnisSudėtisEuropos plėtros fondo komitetą, toliau - Komitetas, sudaro valstybių narių delegacijos, toliau - delegacijos, o jam pirmininkauja Komisijos atstovas.Komiteto posėdžiuose dalyvauja Europos investicijų banko atstovas.Tarybos Generalinio Sekretoriato atstovas posėdžiuose dalyvauja kaip stebėtojas.2 straipsnisPerdavimas Komitetui1. Perdavimas Komitetui daromas tais atvejais ir tokia tvarka, kurie nustatyti 2000 m. rugsėjo 18 d. Briuselyje pasirašytame Taryboje susirinkusių valstybių narių Vyriausybių atstovų vidiniame susitarime dėl Bendrijos pagalbos pagal 2000 m. birželio 23 d. Kotonu (Beninas) pasirašyto Afrikos, Karibų jūros ir Ramiojo vandenyno valstybių grupės ir Europos bendrijos bei jos valstybių narių partnerystės susitarimo finansinį protokolą finansavimo ir administravimo bei finansinės paramos skyrimo užjūrio šalims ir teritorijoms, kurioms taikoma EB sutarties ketvirtoji dalis [1], toliau - Vidinis susitarimas ir atitinkamais atvejais 2001 m. lapkričio 27 d. Tarybos sprendime 2001/822/EB dėl užjūrio šalių ir teritorijų asociacijos su Europos bendrija, toliau - Sprendimas dėl asociacijos su užjūriu [2]. Kalbant apie tuo sprendimu jam suteiktas pareigas, Komitetas vadinamas EPF-UŠT komitetu.2. Be šio straipsnio 1 dalyje nustatytų teikimo atvejų:a) kiekviename posėdyje Komisija teikia Komitetui sąrašą sprendimų, priimtų ankstesniu laikotarpiu remiantis Vidinio susitarimo 24 straipsnio 2 dalies b punktu, 24 straipsnio 3 dalimi, 24 straipsnio 4 dalimi ir 25 straipsnio 3 dalies pirma įtrauka;b) Komitetas kuo skubiausiai informuojamas apie vėlavimus ar sunkumus įgyvendinant projektus ar veiklos programas, dėl kurių galėtų prireikti didesnių papildomų įsipareigojimų ar didesnių pakeitimų, galinčių pareikalauti privalomo teikimo pagal Vidinio susitarimo nuostatas.3 straipsnisPosėdžio sušaukimas1. Komitetą sušaukia jo pirmininkas savo iniciatyva arba valstybės narės prašymu.2. Jungtiniai Komiteto posėdžiai su kitais komitetais gali būti šaukiami aptarti bendrų interesų klausimus atitinkamose atsakomybės srityse.4 straipsnisDarbotvarkė1. Pimininkas parengia darbotvarkės projektą ir jį pateikia Komitetui.2. Darbotvarkėje reikia skirti du dalykus:- siūlomas priemones, dėl kurių Komiteto prašoma pateikti nuomonę pagal Vidinis susitarimo nuostatas,- kitus klausimus, pateiktus Komitetui pagal Vidinio susitarimo nuostatas.3. Bet kuri delegacija gali prašyti įtraukti kokį nors klausimą į Komiteto posėdžio darbotvarkę. Atitinkama informacija šiais klausimais gali būti pateikiamas žodžiu.4. Darbotvarkėje turi būti numatytas ankstesnio posėdžio protokolo tvirtinimas.5 straipsnisKomiteto nariams siųstini dokumentai1. Kvietimą į posėdį, darbotvarkės projektą ir siūlomas priemones, dėl kurių Komitetas turi pateikti nuomonę, ir bet kuriuos kitus darbo dokumentus Komiteto nariams pirmininkas siunčia per sekretoriatą Bendrijos oficialiosiomis kalbomis paprastai ne vėliau, kaip likus 15 darbo dienų iki posėdžio dienos.2. Skubiais atvejais ir kai priemonės, kurias kurias reikia patvirtinti, turi būti nedelsiant taikomos, pirmininkas komiteto nario prašymu arba savo iniciatyva gali sutrumpinti šio straipsnio 1 dalyje nustatytą terminą iki šešių darbo dienų iki posėdžio dienos.3. Išimties tvarka deramai pagrįstais neatidėliotinais atvejais (pvz., rimtos ekonominės, socialinės ir politinės aplinkybės, šalies gavėjos patirtos stichinės nelaimės ar kitos aplinkybės, verčiančios greitai reaguoti), pirmininkas gali nesilaikyti šio straipsnio 1 ir 2 dalyse nustatytų terminų.4. Jei Komitetui pateikiami pasiūlymai žodinės procedūros tvarka pagal Vidinį susitarimą, delegacijos turėtų raštu bent likus trims savaitėms iki posėdžio dienos pranešti Komiteto sekretoriatui apie:- tuos klausimus, kuriems jos jau gali iš principo pritarti ir kad jos siūlo juos įtraukti į darbotvarkę kaip 4 straipsnio 1 dalyje nurodytus A klausimus (su pastabomis arba papildomos informacijos prašymais arba be jų), ir- tuos, kuriuos jų manymu reikia aptarti ir siūlo įtraukti į darbotvarkę kaip B klausimus.Delegacijos taip pat raštu ir per tą patį terminą pateikia savo pastabas ir papildomos informacijos prašymus.Komisija kada tik įmanoma raštu iki Komiteto posėdžio teikia papildomą informaciją ir atsako į pastabas.6 straipsnisKomiteto nuomonė1. Komitetas savo nuomonę teikia Vidiniame susitarime nustatytais atvejais ir tvarka. Kai klausimas pateikiamas svarstyti Komitetui, kad jis pateiktų savo nuomonę, jis aptariamas laikantis reikalavimų ir tvarkos, nustatytų Vidinio susitarimo atitinkamai 21 ir 27 straipsniuose.2. Kai taikoma žodinė procedūra ir posėdžio metu daromas didesnis priemonių projekto pakeitimas arba pridedami nauji faktiniai elementai, pirmininkas savo iniciatyva arba valstybės narės prašymu gali atidėti balsavimą dėl kokio nors konkretaus darbotvarkės klausimo iki posėdžio pabaigos arba kito posėdžio.3. Jei šio straipsnio 2 dalyje apibūdintoje situacijoje pirmininkas nusprendžia neatidėti balsavimo, kaip prašo kuri nors delegacija, ta delegacija gali pateikti išlygą, kuri turėtų būti atšaukta per tris darbo dienas skaičiuojant nuo dienos po posėdžio. Pasibaigus šiam terminui, Komiteto nuomonė užprotokoluojama kaip galutinė. Komisija valstybėms narėms praneša apie valstybės narės, kurios delegacija Komitete pateikė išlygą, galutinę poziciją.7 straipsnisAtstovavimas ir kvorumas1. Kiekvienos valstybės narės delegacija yra laikoma vienu Komiteto nariu. Kiekviena valstybė narė sprendžia dėl savo delegacijos sudėties ir apie ją praneša pirmininkui.Pirmininko pritarimu delegacijas gali lydėti nevyriausybiniai ekspertai suinteresuotos valstybės sąskaita.2. Valstybės narės delegacija gali prireikus atstovauti ne daugiau kaip dar vienai valstybei narei. Delegacija, kuriai yra atstovaujama, raštu praneša Komiteto pirmininkui.3. Kvorumas, kurio reikia, kad Komiteto svarstymai būtų galiojantys, yra toks, kuris leidžia dauguma balsų priimti nuomonę pagal Vidinį susitarimą.8 straipsnisTrečiųjų šalių įleidimas1. Pirmininkas narės prašymu arba savo iniciatyva gali nuspręsti išklausyti ekspertus konkrečiais klausimais.2. Šie ekspertai ir tie, kurie paminėti 7 straipsnio 1 dalyje, nedalyvauja Komitetui balsuojant.9 straipsnisRašytinė procedūra1. Kai siūlomoms priemonės taikoma rašytinė procedūra, delegacijos turi 15 darbo dienų nuo pasiūlymų atsiuntimo pareikšti savo poziciją. Bet kuri Komiteto narė, kuri iki rašte nustatytos datos nepareiškia prieštaravimo ar ketinimo susilaikyti, yra laikoma tylėjimu pritarusia pasiūlymui.Skubos ar ypatingos skubos atvejais taikomi 5 straipsnio 2 ir 3 dalyse nustatyti terminai. Ypatingos skubos atvejis turi būti deramai pagrįstas, o delegacijų pritarimas nustatomas tik tuo atveju, jei apie jį buvo aiškiai pranešta.2. Tačiau, jei Komiteto narė reikalauja, kad priemonių projektas būtų svarstomas Komiteto posėdyje, rašytinė procedūra nutraukiama; siūlomų priemonių svarstymas perkeliamas į kitą Komiteto posėdį.10 straipsnisSekretoriato paramaSekretoriavimo paslaugas Komitetui teikia Komisija.11 straipsnisPosėdžių protokolas ir trumpa ataskaitaKiekvieno posėdžio protokolas parengiamas globojant pirmininkui, ir jame įrašomos dėl siūlomų priemonių pareikštos nuomonės bei posėdžio metu išdėstytos pozicijos. Per 15 darbo dienų protokolas siunčiamas Komiteto narėms.Komiteto narės siunčia savo rašytines pastabas, kurių jos gali turėti pirmininkui dėl to protokolo. Komitetas apie tai informuojamas; jei kyla nesutarimų, Komitetas aptaria siūlomus pakeitimus. Jei nesutarimai neišnyksta, siūlomi pakeitimai pridedami prie protokolo.12 straipsnisDalyvavimo sąrašas1. Kiekviename posėdyje pirmininkas sudaro dalyvavimo sąrašą, nurodydamas konkrečiai institucijas, kurioms priklauso dalyviai.2. Delegacijų nariai, kurie nepriklauso kokia nors konkrečiai valstybės narės institucijai ar organizacijai, turi pasirašyti pareiškimą nurodydami, kad jų dalyvavimas nesukelia jokio interesų konflikto.Jei toks konfliktas egzistuoja, atitinkamas narys pirmininko prašymu aptariant atitinkamus darbotvarkės klausimus turi pasitraukti.13 straipsnisKorespondencija1. Su Komitetu susijusi korespondencija adresuojama Komisijai, Komiteto sekretoriatui.2. Korespondenciją, skirtą Komiteto narėms, sekretoriatas taip pat siunčia atitinkamos valstybės narės nuolatiniam atstovui.3. Išskyrus išimtines aplinkybes, korepondencija tarp Komisijos ir Komiteto narių siunčiama abiem kryptimis tam tikslui skirtomis kompiuterizuotomis priemonėmis.14 straipsnisSkaidrumas1. EPF-UŠT komitetui taikomi visuomenės prieigos prie dokumentų principai ir sąlygos, kurie taikomi Komisijai. Jei prašymą siunčia valstybė narė, ji veikia pagal 2001 m. gegužės 30 d. Europos Parlamento ir Tarybos Reglamento (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais [3].2. Komiteto darbas yra konfidencialus visiems dalyviams.15 straipsnisEinamosios išlaidos1. Komiteto einamąsias išlaidas, įskaitant kelionės išlaidas vienam kiekvienos valstybės narės dalyviui apmoka Komisija.Jei skirtas finansinis asignavimas leidžia ir tiek, kiek jis leidžia, Komisija padengia dviejų delegacijos narių, kurie dėl to pateikia prašymą, kelionės išlaidas.2. Komisijai leidžiama apmokėti ekspertų, kviečiamų pagal 8 straipsnio 1 dalį, apgyvendinimo ir kelionės išlaidas.3. Komisija suteikia Komitetui patalpas ir jo darbui reikalingus materialinius išteklius.[1] OL L 317, 2000 12 15, p. 355.[2] OL L 314, 2001 11 30, p. 1.[3] OL L 145, 2001 5 31, p. 43.--------------------------------------------------


title: 2005/542/EB: 2005 m. balandžio 12 d. Europos Parlamento sprendimas dėl 2003 finansinių metų Europos darbuotojų saugos ir sveikatos agentūros biudžeto įvykdymo patvirtinimo jos direktoriui

text:
27.7.2005

               LT

               Europos Sąjungos oficialusis leidinys

               L 196/86

      EUROPOS PARLAMENTO SPRENDIMAS

   2005 m. balandžio 12 d.
   dėl 2003 finansinių metų Europos darbuotojų saugos ir sveikatos agentūros biudžeto įvykdymo patvirtinimo jos direktoriui
   (2005/542/EB)
   EUROPOS PARLAMENTAS,
   atsižvelgdamas į Audito Rūmų pranešimą dėl Europos darbuotojų saugos ir sveikatos agentūros 2003 finansinių metų metinių sąskaitų, kartu su agentūros atsakymais (1),
   atsižvelgdamas į 2005 m. kovo 8 d. Tarybos rekomendacijas (6851/2005 – C6-0069/2005),
   atsižvelgdamas į EB sutartį ir ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (2), ir ypač į jo 185 straipsnį, ir į 2003 m. birželio 18 d. Tarybos reglamentą (EB) Nr. 1654/2003, iš dalies keičiantį Reglamentą (EB) Nr. 2062/94 dėl Europos darbuotojų saugos ir sveikatos agentūros įsteigimo (3), ir ypač į jo 14 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento 185 straipsnyje (4), ir ypač 94 straipsnį,
   atsižvelgdamas į Darbo tvarkos taisyklių 70 ir 71 straipsnį bei V priedą,
   atsižvelgdamas į Biudžeto kontrolės komiteto pranešimą (A6-0074/2005),

               1.

               suteikia Europos darbuotojų saugos ir sveikatos agentūros direktoriui patvirtinimą dėl 2003 finansinių metų agentūros biudžeto įvykdymo;

               2.

               pateikia savo pastabas pridedamoje rezoliucijoje;

               3.

               paveda Pirmininkui perduoti šį sprendimą ir prie jo pridedamą rezoliuciją Europos darbuotojų saugos ir sveikatos agentūros direktoriui, Tarybai, Komisijai, Audito Rūmams ir paskelbti šiuos dokumentus Europos Sąjungos oficialiajame leidinyje (L serija).

         Josep BORRELL FONTELLES

            Pirmininkas

         Julian PRIESTLEY

            Generalinis sekretorius

      (1)  OL C 324, 2004 12 30, p. 1.

      (2)  OL L 248, 2002 9 16, p. 1.

      (3)  OL L 245, 2003 9 29, p. 38.

      (4)  OL L 357, 2002 12 31, p. 72.

         EUROPOS PARLAMENTO REZOLIUCIJA

      su pastabomis, sudarančiomis neatskiriamą sprendimo dėl 2003 finansinių metų Europos darbuotojų saugos ir sveikatos agentūros jos direktoriui dalį
      EUROPOS PARLAMENTAS,
      atsižvelgdamas į Audito Rūmų pranešimą dėl Europos darbuotojų saugos ir sveikatos agentūros 2003 finansinių metų metinių sąskaitų, kartu su agentūros atsakymais (1),
      atsižvelgdamas į 2005 m. kovo 8 d. Tarybos rekomendacijas (6851/2005 – C6-0069/2005),
      atsižvelgdamas į EB sutartį ir ypač į jos 276 straipsnį,
      atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (2), ir ypač į jo 185 straipsnį, ir į 2003 m. birželio 18 d. Tarybos reglamentą (EB) Nr. 1654/2003, iš dalies keičiantį Reglamentą (EB) Nr. 2062/94 dėl Europos darbuotojų saugos ir sveikatos agentūros įsteigimo (3), ir ypač į jo 14 straipsnį,
      atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento 185 straipsnyje (4), ir ypač 94 straipsnį,
      atsižvelgdamas į Darbo tvarkos taisyklių 70 ir 71 straipsnį bei V priedą,
      atsižvelgdamas į Biudžeto kontrolės komiteto pranešimą (A6-0074/2005),

                  A.

                  kadangi Audito Rūmai (AR) minėtame pranešime nurodo, kad jiems buvo pateiktas tinkamas patvirtinimas, kad 2003 m. gruodžio 31 d. pasibaigusių finansinių metų metinės sąskaitos yra patikimos, o finansinės operacijos iš principo yra teisėtos ir tvarkingos,

                  B.

                  kadangi 2004 m. balandžio 21 d. Parlamentas suteikė Europos darbuotojų saugos ir sveikatos agentūros direktoriui (toliau – agentūra) 2002 finansinių metų biudžeto įvykdymo patvirtinimą (5) ir prie sprendimo dėl biudžeto įvykdymo patvirtinimo pridedamoje rezoliucijoje Europos Parlamentas, inter alia:

                              —

                              reikalauja agentūrą pagerinti savo veiklos programavimą, kad būtų sumažinti pernelyg dideli finansinių asignavimų perkėlimai,

                              —

                              ragina agentūrą išnaudoti savo patyrimą, kurį ji įgijo 2002 m., dalyvaudama MVĮ finansavimo sistemoje, kad būtų užtikrintas geresnis kitų programų valdymas ir veiksmingesnis joms skirtų lėšų panaudojimas;

            1.   atkreipia dėmesį į šiuos 2002 ir 2003 finansinių metų Europos darbuotojų saugos ir sveikatos agentūros atskaitomybės skaičius:
      2003 ir 2002 finansinių metų pajamų ir išlaidų ataskaita

                  (in EUR 1000)

                  2003

                  2002

                  Revenue

                  Community subsidies

                  11 641

                  12 324

                  Other subsidies

                  66

                  252

                  Other revenue

                  157

                  81

                  Phare revenue

                  824

                  0

                  Total revenue (a)

                  12 688

                  12 657

                  Expenditure

                  Staff — Title I of the budget

                  Payments

                  3 245

                  3 024

                  Appropriations carried over

                  87

                  136

                  Administration — Title II of the budget

                  Payments

                  1 146

                  1 140

                  Appropriations carried over

                  186

                  247

                  Operating activities — Title III of the budget

                  Payments

                  2 559

                  2 030

                  Appropriations carried over

                  5 859

                  5 623

                  Phare expenditure

                  Payments

                  548

                  0

                  Appropriations carried over

                  502

                  0

                  Total expenditure (b)

                  14 131

                  12 199

                  Outturn for the financial year (c = a – b) (6)

                  – 1 443

                  458

                  Balance carried over from the previous financial year

                  – 1 108

                  – 2 185

                  Appropriations carried over from the previous financial year and cancelled

                  766

                  609

                  Sums to be re-used carried over from the previous financial year and not used

                  1

                  0

                  Payments against commitment cancelled in 2002

                  – 191

                  0

                  Exchange rate differences

                  4

                  4

                  Adjustment entries

                  – 16

                  7

                  Outturn for the financial year before economic adjustment (d)

                  – 1 987

                  – 1 108

                  Budget revenue to be recovered

                  850

                  0

                  Other revenue to be recovered

                  3

                  0

                  Acquisitions of fixed assets

                  207

                  0

                  Depreciation (7)

                  – 186

                  0

                  Miscellaneous expenditure

                  – 1

                  0

                  Economic adjustments (e)

                  873

                  0

                  Balance for the financial year (d + e) (8)

                  – 1 113

                  – 1 108

                     NB: Differences in totals are due to the effects of rounding.

                     Source: The Agency's data, the tables present, in summary form, the data provided by the Agency in its own accounts.

            2.   pritaria agentūros pastangoms, kuriomis siekiama sumažinti asignavimų perkėlimus; taip pat pritaria AR išvadoms, kad asignavimų perkėlimų apimtys yra vis dar per didelės, tikisi iš agentūros daugiau pastangų mažinant asignavimų perkėlimus ateityje;
      3.   kreipiasi į agentūrą su prašymu sukurti planą sumažinti asignavimo perkėlimus ir įgyvendinti šio plano metinius tikslus, kurie būtų suderinti su agentūros darbo programa ir jo ciklu;
      4.   ragina agentūrą aiškiai numatyti, kokioms jos veiklos sritims labiausiai tiktų finansavimas, diferencijuotai skirstant lėšas;
      5.   dar kartą kartoja agentūrai raginimą sugriežtinti veiklos programavimą ir jos vykdymo priežiūrą; kviečia agentūrą tęsti pastangas, siekiant apibrėžti geriau įvertintus ir realesnius savo veiklos tikslus išlaidų požiūriu, atsižvelgiant į 2003 m. Komisijos atliktą Agentūros įvertinimą;
      6.   atkreipia dėmesį į agentūros paaiškinimą dėl pastangų įgyvendinti jos darbo programą, bendradarbiaujant su mažesniu skaičiumi centrų, ragina agentūrą 2004 m. veiklos ataskaitoje išanalizuoti patirtį, įgytą dirbant su agentūros steigiamajame reglamente nurodytais centrais, bei paaiškinti šio bendradarbiavimo modelio pranašumus ir trūkumus; be to, ragina agentūrą ataskaitoje apibūdinti iki šiol pasiektų rezultatų pridedamąją vertę; ragina agentūrą toliau stiprinti centrų deklaruojamų išlaidų priežiūrą ir kontrolę bei reikalauti, kad jų darbą paliudytų išorinis auditorius, kaip siūlė EAK;
      7.   apgailestauja dėl lygiateisiškumo principų nesilaikymo ir tikisi, kad netrukus bus pereita prie lygias vyrų ir moterų teises užtikrinančios politikos, kurią vykdydama agentūra taps lygiateisiškumą aktyviai propaguojančiu darbdaviu; tikisi, kad agentūra ne tik atsižvelgs į vyrų ir moterų lygias teises priimant į darbą, bet ir aktyviai palaikys šios srities priemones ilgalaikėje perspektyvoje;
      8.   pritaria agentūros pasiryžimui skelbti piliečiams informaciją apie savo veiklą ir tikisi tolesnių priemonių įgyvendinimo plėtojant ir stiprinant agentūros informacijos ir ryšių su visuomene strategiją;
      Bendros pastabos Komisijai ir agentūroms

                  9.

                  primena savo poziciją, kad remdamas Komisijos pastangas apriboti bent jau būsimų „reguliavimo“ agentūrų modelių skaičių Europos Parlamentas laikėsi nuomonės, kad dabartinių ir būsimų agentūrų struktūra nusipelnė gilesnio svarstymo tarpinstituciniu lygiu; taip pat pabrėžia, kad kol Komisija apibrėš pamatines sąlygas reguliavimo agentūroms, tarpinstituciniame susitarime turi būti išdėstytos bendros gairės; tai reikėtų padaryti prieš sukuriant suderintą bazę agentūrų struktūrai;

                  10.

                  atkreipia dėmesį į Komisijos poziciją (9) dėl atsakomybės už užduočių vykdymą delegavimo įstaigoms, įskaitant agentūras, nepriklausančioms Komisijos pagrindinei administracijai; laikosi nuomonės, kad tai nėra atsakymas į Parlamento raginimą išsamiai apsvarstyti egzistuojančių agentūrų struktūrą tarpinstituciniu lygiu; todėl ragina Komisiją pateikti šio klausimo ir būsimo bendro tarpinstitucinio susitarimo, susijusio su naujomis priemonėmis, kurios turėtų būti numatytos Finansinėje perspektyvoje arba jai lygiagrečiai, išaiškinimą (10);

                  11.

                  ragina Komisiją vidutiniu periodiškumu, pvz., standartiniu trejų metų ciklu, organizuoti ir atlikti atskirų agentūrų vertinimo analizę įvairiais pjūviais, kad galima būtų:

                              a)

                              padaryti išvadas dėl agentūrų veiklos ir ES politikos darnos bendrąja prasme ir egzistuojančių arba reikalingų sukurti sinergijų tarp agentūrų ir Komisijos skyrių bei jų funkcijų dubliavimo išvengimo,

                              b)

                              įvertinti agentūrų darbo rezultatų pridedamąją vertę jų atitinkamoje veiklos srityje platesne Europos prasme ir agentūrų modelio tinkamumą, produktyvumą ir efektyvumą įgyvendinant ES politiką arba prisidedant prie jos,

                              c)

                              nustatyti agentūrų veiksmų įtaką ir ją didinti ES artimumo, pasiekiamumo ir matomumo jos piliečiams požiūriu;

                  12.

                  tikisi, kad tokia bendra analizė bus parengta iki 2005 m. pabaigos, kad ji apimtų trejų metų laikotarpį nuo naujo Finansinio reglamento ir po jo sekusios naujos agentūrų sistemos bazės įvedimo;

                  13.

                  ragina agentūras aktyviai dalyvauti šiame procese ir bendradarbiauti su Komisija, įnešant savo būtiną indėlį tais klausimais, kurie, jų manymu, yra svarbūs jų funkcionavimui, atliekamam vaidmeniui, kompetencijai ir poreikiams, bei bet kuriuo kitu klausimu, kuris galėtų padėti tobulinti biudžeto įgyvendinimo tvirtinimo procedūrą, siekiant padėti užsitikrinti sėkmingą šio proceso eigą bei didinti agentūrų atsakingumą ir skaidrumą; ragina agentūras tokią pagalbą pateikti taip pat ir jo kompetentingiems komitetams;

                  14.

                  ragina Komisiją lygiagrečiai pateikti pasiūlymus dėl dabartinių agentūrų steigimo aktų pakeitimų vėliausiai iki 2005 m. pabaigos, atsižvelgiant, inter alia, į savo santykių su agentūromis optimizavimą; tokiais pasiūlymais turėtų būti siekiama:

                              a)

                              plėsti ryšius tarp Komisijos ir agentūrų,

                              b)

                              užmegzti ir plėsti bendradarbiavimą, kuriuo būtų siekiama apibrėžti poreikius, į kuriuos reikia atsižvelgti, ir tikslus, rezultatus ir jiems pasiekti reikalingą strategiją bei nustatyti stebėsenai ir vertinimui naudojamus standartus,

                              c)

                              tobulinti papildomas priemones, geriau organizuoti reikalingus išteklius ir jų efektyvų paskirstymą, siekiant gauti rezultatus ir sukurti ryšių strategiją tiems rezultatams paskleisti;

                  15.

                  pabrėžia, kad prieš priimant bet kurį sprendimą įsteigti naują agentūrą, Komisija turi atlikti griežtą poreikio ir tos agentūros funkcijų pridedamosios vertės įvertinimą, atsižvelgiant į esamas struktūras, subsidiarumo principus, griežtą biudžeto taupymą ir procedūrų supaprastinimą;

                  16.

                  tikisi, kad Komisija operatyviai pateiks gaires dėl agentūrų personalo politikos, kurias Parlamentas prašė Komisiją pateikti prieš baigiantis 2005 m. biudžeto procedūrai;

            Bendros pastabos agentūroms

                  17.

                  tikisi nuo šiol gauti visų agentūrų pranešimus, kuriuose būtų pateikiama apibendrinta informacija apie vidaus audito atliktus auditus, jų pateiktas rekomendacijas ir kokių priemonių pagal pagrindų Reglamento (EB, Euratomas) Nr. 2343/2002 72 straipsnio 5 dalį;

                  18.

                  ragina agentūras toliau siekti teisingo personalo reglamentų ir taisyklių, taikomų kitiems valstybės tarnautojams, naudojimo jų personalui (darbuotojų priėmimo į darbą tvarkos ir atitinkamų priimamų sprendimų, asmeninių bylų, atlyginimo ir kitų priklausančių sumų apskaičiavimo, skyrimo į aukštesnes pareigas politikos, laisvų postų procentinės dalies, lyčių lygybę užtikrinančių kvotų, t. t.);

                  19.

                  pažymi, kad apskritai atitinkamas vyrų ir moterų darbuotojų procentas nuo bendro agentūrų darbuotojų skaičiaus rodo, kad nėra pusiausvyros tarp vyrų ir moterų skaičiaus; apgailestauja, kad vyrai sudaro apie vieną trečdalį visų darbuotojų, ir jiems yra per gausiai atstovaujama aukšto rango pozicijose, o moterims yra per gausiai atstovaujama žemo rango pozicijose; tikisi, kad agentūros imsis skubių ir veiksmingų priemonių šiai padėčiai ištaisyti;

                  20.

                  ragina agentūras užtikrinti, kad, formuodamos personalo politiką, jos taikytų 2002 m. rugsėjo 23 d. Europos Parlemento ir Tarybos direktyvą 2002/73/EB, iš dalies keičiančią Tarybos direktyvą 76/207/EEB dėl vienodo požiūrio į vyrus ir moteris principo taikymo įsidarbinimo, profesinio mokymo, pareigų paaukštinimo ir darbo sąlygų atžvilgiu (11);

                  21.

                  tikisi, kad agentūros, atsiliepdamos į AR pastabas, griežtai laikysis Finansiniame reglamente nustatytų biudžeto principų, ypač vienovės ir biudžeto tikslumo principų; ragina agentūras, kurios dar to nepadarė, įgyvendinti Finansinio reglamento reikalavimus apskaitos klausimais ir toliau stiprinti savo procedūras, susijusias su vidaus valdymu ir kontrole, siekiant padidinti atsakingumą, skaidrumą ir Europos pridėtinę vertę;

                  22.

                  ragina agentūras, ypač tas iš jų, kurių veikloje yra klausimų, susijusių su kitų agentūrų veikla arba misijomis, stiprinti jų tarpusavio bendradarbiavimą, tokiu būdu atveriant galimybes sinergijų plėtrai; ragina jas tam tikrais atvejais įforminti šį bendradarbiavimą konkrečiais susitarimais (bendromis deklaracijomis, susitarimo memorandumais, sprendimais dėl bendro planavimo, ir veiksmais/programomis, kuriais pateikiamos papildomos charakteristikos), siekiant užtikrinti, kad nebūtų dubliuojamas darbas, kad kiekvienos agentūros darbo rezultatai būtų aiškiai apibrėžti, o bendru darbu būtų gaunama maksimali pridėtinė vertė ir pasiekiamas maksimalus poveikis; tikisi, kad šiuo klausimu bus nuolat informuojamas;

                  23.

                  ragina agentūras skirti ypatingą dėmesį sutarčių laimėtojų atrankos ir sutarčių valdymo procedūroms; ragina jas imtis visų reikiamų priemonių dėl savo administracinių struktūrų, siekiant sustiprinti savo vidaus kontrolės procedūras, kanalus ir valdymą; laikosi nuomonės, kad tokia priemonė, jei būtina arba tikslinga, galėtų būti steigimas specializuotų padalinių, kuriems pavesta vykdyti konsultavimo užduotis rizikos analizės pagrindu, pvz., kaip geriausiai parengti sutarčių laimėtojų atrankos procedūras, užtikrinti stebėseną ir, kaip to reikalaujama, vykdyti tolesnes priemones; šiuo klausimu ragina Komisiją ir EAR stiprinti bendradarbiavimą su agentūromis;

                  24.

                  atkreipia dėmesį į sunkumus, kuriuos mini kai kurie direktoriai, ypač naujai sukurtų agentūrų, kalbėdami apie agentūrų gebėjimą laikytis Finansiniame reglamente pranešimams nustatyto kalendoriaus ir galutinių terminų; ragina agentūrų direktorius būsimo Finansinio reglamento peržiūrėjimo, kuris bus vykdomas 2005 m., perspektyvoje informuoti Biudžeto ir Biudžeto kontrolės komitetus apie sunkumus, su kuriais susiduriama, kad būtų galima juos apsvarstyti peržiūros rėmuose; tikisi, kad direktoriai pateiks konkrečius pasiūlymus dėl alternatyvių galutinių terminų variantų, kurie labiausiai tiktų jų funkcionavimo reikalavimams, kartu laikantis Finansiniame reglamente numatyto agentūrų įpareigojimo atsiskaityti;

                  25.

                  atkreipia dėmesį į teigiamą agentūrų direktorių atsaką į raginimą Parlamento komiteto, atsakingo už biudžeto įvykdymo patvirtinimo rengimą, siekiant sukurti tikslesnę ryšių sistemą, ypač kalbant apie dokumentų, susijusių su agentūrų atsiskaitymo įpareigojimais, perdavimu iš agentūrų tam komitetui; laikosi nuomonės, kad geresnis tokių ryšių organizavimas sustiprins bendradarbiavimą su agentūromis ir pagerins demokratinę kontrolę;

                  26.

                  ragina agentūrų direktorius, kad nuo šiol prie jų metinės veiklos ataskaitos, su kuria taip pat pateikiama finansinė ir valdymo informacija, būtų pridedamas pareiškimas, kad finansinės operacijos yra teisėtos ir tvarkingos, analogiškas tiems pareiškimams, kuriuos pasirašo Komisijos generaliniai direktoriai;

                  27.

                  ragina agentūras kurti išsamią ryšių strategiją, kurioje būtų atsižvelgiama į poreikį, kad jų darbo rezultatai būtų ne tik pateikiami institucijoms, valstybių narių kompetentingoms tarnyboms, specialistams, partneriams arba konkretiems paramos gavėjams, bet ir tinkama forma prieinami plačiajai visuomenei; ragina agentūras, atsižvelgiant į tokios strategijos sukūrimą, stiprinti savo tarpusavio bendradarbiavimą ir keistis informacija apie pažangiausią praktiką, naudojamą siekiant šio tikslo; tikisi, kad agentūros tinkamai informuos Europos Parlamento kompetentingus komitetus apie tokios strategijos kūrimo rezultatus iki kitos biudžeto įvykdymo patvirtinimo procedūros, siekiant užtikrinti veiksmingą ir laiku atliekamą jų veiklos priežiūrą;

            Bendros pastabos AR ir agentūroms

                  28.

                  pritaria AR iniciatyvai prie savo konkrečių pranešimų apie agentūras pridėti lentelę, kurioje būtų pateikiama suvestinė informacija apie kompetencijas, valdymą, turimus išteklius ir konkrečios agentūros produkciją/darbo rezultatus; laikosi nuomonės, kad tai padidina šių Bendrijos institucijų darbo aiškumą ir skaidrumą, tam tikrais atvejais sukuriant naudingą pagrindą palyginimams, kurie padėtų sukurti suderintą bazę agentūroms, kaip yra raginęs Europos Parlamentas;

                  29.

                  ragina AR ir agentūras stiprinti jų bendradarbiavimą, siekiant tobulinti procedūras ir technines priemones, kad galima būtų gerinti patikimą visų biudžeto ir finansinių klausimų valdymą, siekiant sukurti metodiką, kuri parengtų pagrindą teigiamam biudžeto įvykdymo patvirtinimui atlikti nuo pačios proceso pradžios; tikisi, kad bus nuolat informuojamas apie pažangą ir pažangiausios praktikos diegimą;

                  30.

                  ragina AR ir agentūras didinti procedūros procédure contradictoire, prieš patvirtinant AR galutinį pranešimą, skaidrumą, kad galima būtų išvengti bet kokių prieštaravimų arba dviprasmybių, kurie galėtų kelti pavojų viso proceso patikimumui; šia prasme ragina AR ir Komisiją siūlyti veiksmingą būdą atnaujinti informaciją apie atliktus patobulinimus ir (arba) aptiktas problemas nuo tada, kai buvo pirmą kartą svarstomas AR parengiamasis pranešimas, iki sprendimo dėl biudžeto įvykdymo patvirtinimo priėmimo, kad būtų užtikrintas pats tiksliausias agentūrų padėties įvertinimas.

         (1)  OL C 324, 2004 12 30, p. 1.

         (2)  OL L 248, 2002 9 16, p. 1.

         (3)  OL L 245, 2003 9 29, p. 38.

         (4)  OL L 357, 2002 12 31, p. 72.

         (5)  OL L 330, 2004 11 4, p. 8.

         (6)  Calculation according to the principles of Article 15 of Council Regulation (EC, Euratom) No 1150/2000 of 22 May 2000 (OJ L 130, 31.5.2000. p. 8.

         (7)  In 2003 the Agency depreciated its fixed assets for the first time.

         (8)  The negative balance is due to the fact that carry-overs are still being treated as expenditure, without any economic adjustment. A rough estimate of the adjustment to be applied suggests that the actual balance for the financial year is of the order of a EUR 1 million.

         NB: Differences in totals are due to the effects of rounding.

         Source: The Agency's data, the tables present, in summary form, the data provided by the Agency in its own accounts.

         (9)  Kuri išdėstyta Komisijos komunikato Tarybai ir Europos Parlamentui „Mūsų bendros ateities kūrimas, išsiplėtusios Europos Sąjungos politikos sunkumai ir biudžeto priemonės 2007–2013 m.“ I priede (KOM(2004) 0101, p. 38).

         (10)  Žr. Komisijos pranešimo dėl tolesnių veiksmų, susijusių su 2002 m. biudžeto įgyvendinimo patvirtinimu, priedą (KOM(2004) 0648, p. 108).

         (11)  OL L 269, 2002 10 5, p. 15.


title: 2002 m. gruodžio 16 d. Komisijos sprendimas dėl Prunus domestica dauginamosios ir sodinamosios medžiagos Bendrijos lyginamųjų bandymų ir tyrimų pagal Tarybos direktyvą 92/34/EEB tęsimotekstas svarbus EEE

text:
Svarbus teisinis pranešimas

|

32002D0983

Oficialusis leidinys L 341 , 17/12/2002 p. 0069 - 0069

		Komisijos sprendimas2002 m. gruodžio 16 d.dėl Prunus domestica dauginamosios ir sodinamosios medžiagos Bendrijos lyginamųjų bandymų ir tyrimų pagal Tarybos direktyvą 92/34/EEB tęsimo(tekstas svarbus EEE)(2002/983/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1992 m. balandžio 28 d. Tarybos direktyvą 92/34/EEB dėl prekybos vaisinių augalų dauginamąja medžiaga ir vaisiams auginti skirtais vaisiniais augalais [1] su paskutiniais pakeitimais, padarytais Komisijos sprendimu 2002/112/EB [2],atsižvelgdama į 2001 m. gruodžio 12 d. Komisijos sprendimą 2001/896/EB, nustatantį priemones dėl vaisinių augalų dauginamosios ir sodinamosios medžiagos Bendrijos lyginamųjų tyrimų ir bandymų pagal Tarybos direktyvą 92/34/EEB [3], ypač į jo 2 straipsnį,kadangi:(1) Sprendimas 2001/896/EB nustato priemones dėl Prunus domestica lyginamųjų bandymų ir tyrimų, kurie turi būti atliekami pagal Direktyvą 92/34/EEB 2002–2006 metais.(2) Bandymai ir tyrimai, vykdyti 2002 m., turėtų būti tęsiami 2003 metais,NUSPRENDĖ:Vienintelis straipsnisPrunus domestica dauginamosios ir sodinamosios medžiagos Bendrijos lyginamieji bandymai bei tyrimai, pradėti 2002 m., pagal Sprendimą 2001/896/EB tęsiami 2003 metais.Priimta Briuselyje, 2002 m. gruodžio 16 d.Komisijos varduDavid ByrneKomisijos narys[1] OL L 157, 1992 6 10, p. 10.[2] OL L 41, 2002 2 13, p. 44.[3] OL L 331, 2001 12 15, p. 95.--------------------------------------------------


title: 2012/114/ES: 2012 m. vasario 14 d. Tarybos sprendimas dėl pozicijos, kurios Europos Sąjunga turi laikytis Pasaulio prekybos organizacijos generalinėje taryboje, dėl prašymo atleisti nuo įsipareigojimų PPO atsižvelgiant į Europos Sąjungos Pakistanui teikiamas papildomas autonomines prekybos lengvatas

text:
24.2.2012

               LT

               Europos Sąjungos oficialusis leidinys

               L 52/2

         TARYBOS SPRENDIMAS
   2012 m. vasario 14 d.
   dėl pozicijos, kurios Europos Sąjunga turi laikytis Pasaulio prekybos organizacijos generalinėje taryboje, dėl prašymo atleisti nuo įsipareigojimų PPO atsižvelgiant į Europos Sąjungos Pakistanui teikiamas papildomas autonomines prekybos lengvatas
   (2012/114/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Sąjunga šiuo metu rengiasi priimti teisės aktus, kuriais Pakistanui būtų suteiktos papildomos autonominės prekybos lengvatos. Nesant reikiamos apimties atleidimo nuo Sąjungos įsipareigojimų pagal 1994 m. Bendrojo susitarimo dėl muitų tarifų ir prekybos (toliau – GATT 1994) I straipsnio 1 dalį ir XIII straipsnį, tų papildomų autonominių prekybos lengvatų taikymas turėtų būti išplėstas visoms kitoms Pasaulio prekybos organizacijos (toliau – PPO) narėms. Todėl tikslinga prašyti reikiamos apimties atleidimo nuo GATT 1994 I straipsnio 1 dalies ir XIII straipsnio taikymo remiantis Marakešo susitarimo, kuriuo įsteigiama Pasaulio prekybos organizacija, IX straipsnio 3 dalimi;

               (2)

               Sąjunga tokį prašymą atleisti nuo įsipareigojimų pateikė 2010 m. lapkričio 18 d. ir vėliau jį patikslino 2011 m. spalio 26 d. bei 2012 m. sausio 19 d.; šį prašymą svarstys PPO generalinė taryba;

               (3)

               todėl tikslinga nustatyti poziciją, kurios dėl to prašymo Sąjunga turi laikytis PPO generalinėje taryboje,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjunga turi laikytis Pasaulio prekybos organizacijos generalinėje taryboje, yra patvirtinti atleidimą nuo įsipareigojimų PPO atsižvelgiant į Europos Sąjungos Pakistanui teikiamas papildomas autonomines prekybos lengvatas.
   Šią poziciją išreiškia Komisija.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. vasario 14 d.

            Tarybos vardu

            Pirmininkas

         M. LIDEGAARD


title: 2013/792/ES: 2013 m. gruodžio 16 d. Tarybos sprendimas dėl automatinio keitimosi daktiloskopiniais duomenimis Suomijoje pradžios

text:
21.12.2013

               LT

               Europos Sąjungos oficialusis leidinys

               L 349/103

         TARYBOS SPRENDIMAS
   2013 m. gruodžio 16 d.
   dėl automatinio keitimosi daktiloskopiniais duomenimis Suomijoje pradžios
   (2013/792/ES)
   EUROPOS SĄJUNGOS TARYBA,
   atsižvelgdama į 2008 m. birželio 23 d. Tarybos sprendimą 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (1), ypač į jo 25 straipsnį,
   atsižvelgdama į 2008 m. birželio 23 d. Tarybos sprendimą 2008/616/TVR dėl Sprendimo 2008/615/TVR įgyvendinimo (2), ypač į jo 20 straipsnį ir priedo 4 skyrių,
   kadangi:

               (1)

               pagal Protokolą dėl pereinamojo laikotarpio nuostatų, pridėtą prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties, Sąjungos institucijų, įstaigų, organų ir agentūrų aktų, priimtų prieš įsigaliojant Lisabonos sutarčiai, teisinė galia išlieka tol, kol įgyvendinant Sutartis tie aktai nepanaikinami, neanuliuojami arba iš dalies nepakeičiami;

               (2)

               todėl taikytinas Sprendimo 2008/615/TVR 25 straipsnis, ir Taryba turi vieningai nuspręsti, ar valstybės narės yra įgyvendinusios to sprendimo 6 skyriaus nuostatas;

               (3)

               Sprendimo 2008/616/TVR 20 straipsnyje nustatyta, kad Sprendimo 2008/615/TVR 25 straipsnio 2 dalyje nurodyti sprendimai turi būti priimami remiantis įvertinimo ataskaita, kuri grindžiama klausimynu. Kalbant apie automatinį keitimąsi duomenimis pagal Sprendimo 2008/615/TVR 2 skyrių, įvertinimo ataskaita turi būti grindžiama vertinimo vizito ir bandomojo sistemos patikrinimo rezultatais;

               (4)

               vadovaujantis Sprendimo 2008/616/TVR priedo 4 skyriaus 1.1 punktu, atitinkama Tarybos darbo grupė parengia klausimyną dėl kiekvieno automatinio keitimosi duomenimis, ir kai valstybė narė mano, kad ji atitinka keitimosi atitinkamos duomenų kategorijos duomenimis sąlygas, ji turi atsakyti į atitinkamo klausimyno klausimus;

               (5)

               Suomija atsakė į klausimyno apie duomenų apsaugą ir klausimyno apie keitimąsi daktiloskopiniais duomenimis klausimus;

               (6)

               Suomija sėkmingai atliko bandomąjį sistemos patikrinimą su Austrija;

               (7)

               Suomijoje buvo surengtas vertinimo vizitas, o Austrijos vertinimo grupė parengė šio vertinimo vizito ataskaitą ir pateikė ją atitinkamai Tarybos darbo grupei;

               (8)

               Tarybai pateikta bendra įvertinimo ataskaita, kurioje apibendrinami klausimyno, vertinimo vizito ir keitimosi daktiloskopiniais duomenimis sistemos bandomojo patikrinimo rezultatai,

         PRIĖMĖ ŠĮ SPRENDIMĄ:
   1 straipsnis
   Automatinės daktiloskopinių duomenų paieškos srityje Suomija visiškai įgyvendino bendrąsias Sprendimo 2008/615/TVR 6 skyriaus nuostatas dėl duomenų apsaugos ir nuo šio sprendimo įsigaliojimo dienos turi teisę gauti bei teikti asmens duomenis pagal to sprendimo 9 straipsnį.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. gruodžio 16 d.

            Tarybos vardu

            Pirmininkas

         V. JUKNA

      (1)  OL L 210, 2008 8 6, p. 1.

      (2)  OL L 210, 2008 8 6, p. 12.


title: 1994 m. gruodžio 22 d. Vykdomojo komiteto Sprendimas dėl 1990 m. birželio 19 d. Konvencijos dėl Šengeno susitarimo įgyvendinimo įsigaliojimo (SCH/Com-ex (94)29 rev. 2)

text:
Svarbus teisinis pranešimas

|

41994D0029

Oficialusis leidinys L 239 , 22/09/2000 p. 0130 - 0132

		Vykdomojo komiteto Sprendimas1994 m. gruodžio 22 d.dėl 1990 m. birželio 19 d. Konvencijos dėl Šengeno susitarimo įgyvendinimo įsigaliojimo(SCH/Com-ex (94)29 rev. 2)VYKDOMASIS KOMITETAS,atsižvelgdamas į Konvencijos dėl Šengeno susitarimo įgyvendinimo 2 straipsnį,atsižvelgdamas į minėtos Konvencijos 131 straipsnį,atsižvelgdamas į minėtos Konvencijos 132 straipsnį,atsižvelgdamas į 139 straipsnio 2 dalį kartu su minėtos Konvencijos Baigiamojo akto I Bendros deklaracijos dėl 139 straipsnio pirmąja ir antrąja pastraipomis,NUSPRENDĖ:Konvencija dėl Šengeno susitarimo įgyvendinimo (toliau – Konvencija) taikoma neatšaukiamai:1. Taisyklių ir nuostatų įsigaliojimasVisa Konvencija pirminėms ją pasirašiusioms valstybėms, būtent Belgijai, Vokietijai, Prancūzijai, Liuksemburgui ir Nyderlandams, ir prisijungusioms valstybėms - Ispanijai ir Portugalijai įsigalioja nuo 1995 m. kovo 26 d.Nuo tos dienos Šengeno Susitariančiųjų Šalių santykiams visos Konvencijos nuostatos taikomos pagal Vykdomojo komiteto sprendimus, pirmiausia susijusius su:- asmenų kontrolės prie vidinių sienų panaikinimu, ypač eismo kliūčių ir apribojimų pašalinimu sienos kirtimo keliais punktuose prie vidinių sienų(SCH/Com-ex (94)1 rev. 2),- Šengeno priemonių nustatymu ir taikymu oro uostuose ir aerodromuose(SCH/Com-ex (94)17 rev. 4),- išorinių sienų kontrolės vykdymu ir išorinių sienų saugumo stiprinimo priemonėmis(SCH/Com-ex (93)4 rev. 2 corr [1]; SCH/Com-ex (94)decl. 8 corr [2]; SCH/Com-ex (94)12 [3]; SCH/Com-ex (94)16 rev.; SCH/Com-ex (94)23 rev. [4],- bendra vizų politika(SCH/Com-ex (93)6 [5], SCH/Com-ex (93)7 [6]; SCH/Com-ex (93)19 [7]; SCH/Com-ex (93)24; SCH/Com-ex (93)21; SCH/Com-ex (94)15 rev.; SCH/Com-ex (94)2; SCH/Com-ex (94)5 [8]; SCH/Com-ex (94)6 [9]; SCH/Com-ex (94)7 [10]; SCH/Com-ex (94)20 rev. [11]; SCH/Com-ex (94)24 [12],- kova su neteisėta prekyba narkotinėmis ir psichotropinėmis medžiagomis(SCH/Com-ex (93)9; SCH/Com-ex (94)28 rev.),- atsakomybe už prieglobsčio prašymų nagrinėjimą(SCH/Com-ex (93)15 corr. [13]; SCH/Com-ex (94)3 [14]; SCH/Com-ex (94)11 [15],- tarptautine savitarpio teismine pagalba(SCH/Com-ex (93)14).Dėl valstybių, kurios yra prisijungusios prie Konvencijos, būtent Italijos ir Graikijos, sprendimas bus priimtas vėliau, kai tik jos bus įvykdžiusios išankstines Konvencijos įsigaliojimo sąlygas.2. Šengeno informacinės sistemos (SIS) skelbimas veikiančiaSIS nuo 1995 m. kovo 26 d. skelbiama veikiančia ir prieinama institucijoms, turinčioms teisę tiesiogiai ieškoti ten esančių duomenų.Nuo tos pačios dienos taikomas visas "Sirene" vadovas (SCH/Com-ex (93)8 [16], papildantis SIS.Remdamasis SIS tvarkomojo komiteto ataskaitos išvadomis, Vykdomasis komitetas mano, kad SIS nuo to dienos galės pradėti veikti ir kad esami valstybių duomenys, laikomi pagrindiniais pagal jo 1993 m. spalio 18 d. deklaraciją (SCH/Com-ex (93)decl. I [17], tada jau bus įkrauti pagal jo 1994 m. birželio 27 d. deklaraciją (SCH/Com-ex (94)decl. 4 rev. 2).Nuo tos dienos savo funkcijas pradės vykdyti Bendros priežiūros institucija, numatyta Konvencijos 115 straipsnyje.Taikomos visos Konvencijos nuostatos dėl duomenų apsaugos. Vykdomasis komitetas remiasi Laikinosios jungtinės duomenų apsaugos priežiūros institucijos pranešimu, jog Susitariančiosios Šalys, sėkmingai atlikusios bandymus, atitinka duomenų apsaugos reikalavimus, keliamus, kad SIS galėtų veikti.3. Parengiamojo laikotarpio (nuo 1994 m. gruodžio 22 d. iki 1995 m. kovo 26 d.) priemonėsVykdomasis komitetas prašo Susitariančiųjų Šalių, sėkmingai atlikusių bandymus, iki 1995 m. kovo 26 d. imtis šių priemonių:- organizaciniu ir žmogiškųjų išteklių požiūriu pagerinti priemones, reikalingas, kad Šengeno taisyklės ir nuostatos būtų taikomos visa apimtimi, ypač konsulinio, teismų ir policijos bendradarbiavimo srityse, taip pat kovojant su prekyba narkotikais; toliau stengtis užtikrinti kompetentingų darbuotojų profesionalų parengimą taikyti Šengeno taisykles ir nuostatas, ir- techniniu, organizaciniu ir žmogiškųjų išteklių požiūriu užbaigti pasirengimą, kad būtų galima pradėti naudotis N.SIS, sujungta su C.SIS, ir užbaigti pasirengimą galutinio naudotojo prieičiai prie šios sistemos.Vykdomasis komitetas paveda SIS tvarkomajam komitetui iš anksto iki minėtos dienos patvirtinti, kad SIS techniniu, organizaciniu ir žmogiškųjų išteklių požiūriu yra parengta veikti.Vykdomasis komitetas prašo Susitariančiųjų Šalių patvirtinti, kad sistema yra prieinama institucijoms, kurios turi teisę tiesiogiai ieškoti ten duomenų ir apie kurias jau buvo pranešta Vykdomajam komitetui (SCH/OR.SIS (94)18 rev. 3).Vykdomasis komitetas prašo Susitariančiųjų Šalių per šį laikotarpį atgaline data įkrauti kitus duomenis apie asmenis arba objektus, kurie nėra laikomi pagrindiniais duomenimis (SCH/Com-ex (94)decl. 4 rev. 2 [18]. SIS duomenų bazės turi būti nuolat atnaujinamos.Vykdomasis komitetas ragina Susitariančiąsias Šalis užtikrinti, kad oro transporto bendrovės padarys laisvam asmenų judėjimui reikalingus pakeitimus, ne vėliau kaip iki 1995 m. kovo 26 d. pakeisdamos skrydžių tvarkaraščius, ir kad oro uostų operatoriai įgyvendintų priemones, šiuo tikslu nustatytas sprendime dėl Šengeno priemonių nustatymo ir taikymo oro uostuose ir aerodromuose (SCH/Com-ex (94)17 rev. 4), bei sukurs būtinas išankstines organizacines ir technines sąlygas laisvam asmenų judėjimui nuo tos dienos.Susitariančiųjų Šalių prašoma kuo skubiau atitinkamai informuoti oro uostų ir aerodromų operatorius.4. Konvencijos taikymo jai įsigaliojus, ypač pradiniame jos taikymo etape, organizavimasKonvencijos įgyvendinimo tikslas - sustiprinti Europos piliečių saugumą iš anksto sukuriant sąlygas, reikalingas, kad, kaip numatyta Europos bendrijos steigimo sutarties 7a straipsnyje, asmenų judėjimas taptų laisvas.Dėl to Vykdomasis komitetas ypač daug dėmesio skiria pradiniam visos Konvencijos taikymo etapui – pirmiesiems trims mėnesiams po 1995 m. kovo 26 d.Kiekviena Susitariančioji Šalis yra atsakinga už Konvencijos taikymą, pirmiausia už vidaus sienų kontrolės panaikinimą pradiniame taikymo etape. Susitariančiosios Šalys viena kitą informuoja, prireikus konsultuojasi ir dirba glaudžiai bendradarbiaudamos.Kad būtų sukurtas Konvencijos administravimui reikalingas dokumentas, Vykdomasis komitetas nusprendžia įsteigti nuolatinį paskesnį darinį, susidedantį iš esamos Centrinės grupės ir jos darbo grupių bei pogrupių.Vykdomasis komitetas paveda nuolatiniam paskesniam dariniui pradiniame taikymo etape atidžiai stebėti Šengeno taisyklių ir nuostatų taikymą, nustatyti, analizuoti ir greitai spręsti visas techninio pobūdžio problemas ir prireikus imtis priemonių, kad Konvencija būtų taikoma veiksmingiau.Vykdomasis komitetas paveda nuo 1995 m. sausio 1 d. pirmininkaujančiai valstybei narei parengti numatyti šio paskesnio darinio darbą ir pirmiausia užtikrinti, kad darbo grupės nustatytų visus iškilusius sunkumus ir skubiai parengtų jų sprendimus.Pradiniame trijų mėnesių taikymo etape paskesnio darinio darbo grupės renkasi reguliariai ir tiek kartų, kiek reikia.Jei tam tikrais atvejais prireiktų skubių sprendimų, Centrinė grupė gali skubiai sušaukti atrankinį posėdį kaip paskesnis komitetas. Šį paskesnį komitetą sudaro arba kiekvienos Susitariančiosios Šalies delegacijos vadovai, arba kiekvienos Susitariančiosios Šalies paskirti aukšti pareigūnai, kuriems padeda darbo grupių, su kuriomis turi būti konsultuojamasi sprendžiant bet kurias iškilusias problemas, atstovai.Vienos Susitariančiosios Šalies prašymu Centrinė grupė taip pat imasi bendros iškilusių sunkumų analizės ir, bendradarbiaudama su darbo grupėmis ir pogrupiais, siūlo sumanytus sprendimus.Centrinėje grupėje nesant sutarimo, klausimas perduodamas svarstyti Vykdomajam komitetui. Šiuo atžvilgiu atitinkamoms Susitariančiosioms Šalims suteikiama proga pareikšti savo nuomonę dėl jo išvadų.Kiekviena Susitariančioji Šalis taip pat gali prašyti Centrinės grupės įvertinti situacijas, kurios gali susidaryti tik jos valstybės teritorijoje.Praėjus trims mėnesiams nuo Konvencijos įsiteisėjimo, Centrinė grupė Vykdomajam komitetui pateikia preliminarų pranešimą apie SIS funkcionavimą, išorinių sienų kontrolės priemonių efektyvumą, kovos su narkotikais veiksmingumą ir policijos bei teismų bendradarbiavimo rezultatus.Bendrą pranešimą Centrinė grupė Vykdomajam komitetui pateikia iki 1996 m. kovo 31 d.Bona, 1994 m. gruodžio 22 d.PirmininkasBernd Schmidbauer[1] Žr. SCH/Com-ex (99)13.[2] Šis dokumentas neįtrauktas į acquis.[3] Šis dokumentas neįtrauktas į acquis.[4] Šis dokumentas neįtrauktas į acquis.[5] Žr. SCH/Com-ex (99)13.[6] Šis dokumentas neįtrauktas į acquis.[7] Žr. SCH/Com-ex (99)13.[8] Šis dokumentas neįtrauktas į acquis.[9] Šis dokumentas neįtrauktas į acquis.[10] Šis dokumentas neįtrauktas į acquis.[11] Šis dokumentas neįtrauktas į acquis.[12] Šis dokumentas neįtrauktas į acquis.[13] "Prieglobsčio" nuostatos, įtrauktos į Bonos protokolą (SCH/Com-ex (94)3).[14] "Prieglobsčio" nuostatos, įtrauktos į Bonos protokolą (SCH/Com-ex (94)3).[15] "Prieglobsčio" nuostatos, įtrauktos į Bonos protokolą (SCH/Com-ex (94)3).[16] Pakeistas SCH/Com-ex (99)5.[17] Šis dokumentas neįtrauktas į acquis.[18] "Prieglobsčio" nuostatos, įtrauktos į Bonos protokolą (SCH/Com-ex (94)3).--------------------------------------------------


title: 2016 m. liepos 6 d. Europos Parlamento ir Tarybos sprendimas (ES) 2016/1112, kuriuo Tunisui suteikiama papildoma makrofinansinė pagalba

text:
9.7.2016

               LT

               Europos Sąjungos oficialusis leidinys

               L 186/1

         EUROPOS PARLAMENTO IR TARYBOS SPRENDIMAS (ES) 2016/1112
   2016 m. liepos 6 d.
   kuriuo Tunisui suteikiama papildoma makrofinansinė pagalba
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 212 straipsnio 2 dalį,
   atsižvelgdami į Europos Komisijos pasiūlymą,
   teisėkūros procedūra priimamo akto projektą perdavus nacionaliniams parlamentams,
   laikydamiesi įprastos teisėkūros procedūros (1),
   kadangi:

               (1)

               Europos Sąjungos (toliau – Sąjunga) ir Tuniso Respublikos (toliau – Tunisas) santykių pagrindas – Europos kaimynystės politika (EKP). Tunisas buvo pirmoji Viduržemio jūros regiono šalis, 1995 m. liepos 17 d. su Sąjunga pasirašiusi asociacijos susitarimą (2), kuris įsigaliojo 1998 m. kovo 1 d. Pagal tą susitarimą Tunisas 2008 m. galutinai panaikino muitų tarifus pramonės produktams ir taip tapo pirmąja Viduržemio jūros regiono šalimi, sudariusia laisvosios prekybos susitarimą su Sąjunga. Dvišalis politinis dialogas ir ekonominis bendradarbiavimas buvo toliau plėtojami įgyvendinant EKP veiksmų planus, kurių paskutinis apima 2013–2017 m. laikotarpį;

               (2)

               po revoliucijos 2011 m. sausio 14 d. nuvertus prezidentą Ben Ali, 2011 m. spalio 23 d. Tunise įvyko pirmi laisvi ir demokratiniai rinkimai. Nauja konstitucija buvo priimta 2014 m. sausio mėn., o parlamento ir prezidento rinkimai įvyko 2014 m. ketvirtą ketvirtį, pagrindinėms politinėms jėgoms sutelkus pastangas, kad toliau būtų įgyvendinamos reformos siekiant pilnavertės demokratinės sistemos;

               (3)

               vykstant šiam politinių permainų procesui, Tuniso ekonomikai neigiamą poveikį darė nuolatiniai vidaus neramumai, nestabili padėtis regione (įskaitant Libijos konflikto poveikį) ir prasta tarptautinė aplinka (visų pirma Sąjungoje, kuri yra pagrindinė Tuniso prekybos partnerė). Tie nepalankūs įvykiai gerokai susilpnino jo augimą, taip pat jo fiskalinę ir mokėjimų balanso būklę;

               (4)

               nuo 2011 m., po politinių permainų Tunise, Sąjunga pareiškė savo tvirtą įsipareigojimą remti Tuniso ekonominių ir politinių reformų procesą. Ji padidino finansinę paramą Tunisui, sustiprindama bendradarbiavimą daugelyje sričių, įskaitant pilietinę visuomenę, rinkimų sistemą, saugumą, regioninę plėtrą ir socialines bei ekonomines reformas. Be to, ji pasiūlė galimybę sudaryti Išsamų ir visapusišką laisvosios prekybos susitarimą, dėl kurio pradėta derėtis 2014 m. spalio mėn.;

               (5)

               šiomis sudėtingomis ekonominėmis ir finansinėmis sąlygomis 2013 m. balandžio mėn. Tuniso valdžios institucijos ir Tarptautinis valiutos fondas (TVF) sudarė neprevencinio pobūdžio trejų metų rezervinį susitarimą dėl 1 146 mln. specialiųjų skolinimosi teisių (SST) Tuniso ekonominio koregavimo ir reformų programai remti, kuris vėliau buvo pratęstas iki 2015 m. pabaigos. Pagal TVF programą, užbaigus šešias programos peržiūras, iš viso buvo išmokėta 1 500 mln. USD;

               (6)

               2013 m. rugpjūčio mėn. Tunisas paprašė papildomos Sąjungos makrofinansinės pagalbos. Reaguojant į tai, 2014 m. gegužės mėn. buvo priimtas sprendimas, kuriuo numatoma 300 mln. EUR vertės makrofinansinė pagalba paskolų forma (MFP-I) (3). 2015 m. kovo 4 d. įsigaliojo susitarimo memorandumas, kuriame nustatytos politinės sąlygos, susijusios su MFP-I. Įgyvendinus sutartas politikos priemones, 2015 m. gegužės 7 d. buvo išmokėta pirma MFP-I dalis, o 2015 m. gruodžio 1 d. – antra dalis;

               (7)

               remdama Tuniso ekonominių ir politinių reformų darbotvarkę 2011–2015 m. laikotarpiu Sąjunga skyrė 524 mln. EUR dotacijų pagal savo įprastą bendradarbiavimo programą. Be to, 2011–2013 m. Tunisui buvo skirta 155 mln. EUR pagal Paramos partnerystei, reformoms ir integraciniam augimui programą (SPRING), o 2014–2015 m. – 122 mln. EUR skirta pagal Bendrąją programą. Nuo 2011 m. Europos investicijų bankas taip pat suteikė paskolų už 1 338 mln. EUR;

               (8)

               2015 m. Tuniso ekonomikai didelį poveikį padarė keli teroristų išpuoliai, kurie buvo nukreipti prieš tokias svarbias ekonomikos sritis kaip turizmas ir transportas ir kuriais buvo siekiama sutrikdyti jos politinių permainų konsolidavimą. Tie išpuoliai neigiamai paveikė beprasidedantį Tuniso ekonomikos atsigavimą. Kartu su tebesitęsiančiu nestabilumu regione (įskaitant atsinaujinusį Libijos konfliktą) ir vis dar prasta Europos ir pasaulio ekonomine aplinka, tie įvykiai pablogino jau ir taip prastą Tuniso mokėjimų balanso ir fiskalinę būklę. Dėl to susidarė didelis išorės ir biudžeto finansavimo trūkumas;

               (9)

               šiomis sudėtingomis aplinkybėmis Sąjunga dar kartą patvirtino savo įsipareigojimą remti Tunisą šiam įgyvendinant ekonomines ir politines reformas. Visų pirma šis įsipareigojimas buvo pareikštas 2015 m. kovo mėn. vykusio Sąjungos ir Tuniso asociacijos tarybos susitikimo išvadose, taip pat 2015 m. liepos 20 d. Tarybos išvadose po 2015 m. birželio mėn. teroristų netoli Susos. Politinė ir ekonominė Sąjungos parama Tuniso reformų procesui atitinka Sąjungos politiką pietinių Viduržemio jūros regiono šalių atžvilgiu, kaip nustatyta EKP kontekste;

               (10)

               pablogėjus Tuniso ekonominei ir finansinei padėčiai, TVF ir Tunisas pradėjo tartis dėl tolesnio susitarimo už didesnę sumą, kuri galėtų būti suteikta kaip išplėstinė fondo priemonė (toliau – TVF programa) ir greičiausiai apimtų ketverių metų laikotarpį, prasidedantį 2016 m. pavasarį. Naująja TVF programa būtų siekiama sumažinti Tuniso trumpalaikius mokėjimų balanso sunkumus, kartu skatinant įgyvendinti griežtas koregavimo priemones;

               (11)

               2015 m. rugpjūčio mėn., atsižvelgdamas į prastėjančią ekonominę padėtį ir perspektyvas, Tunisas paprašė papildomos Sąjungos makrofinansinės pagalbos;

               (12)

               atsižvelgiant į tai, kad Tunisas yra šalis, kuriai taikoma EKP, turėtų būti laikoma, kad jis atitinka reikalavimus Sąjungos makrofinansinei pagalbai gauti;

               (13)

               Sąjungos makrofinansinė pagalba turėtų būti išskirtinė nesusietos ir netikslinės paramos finansinė priemonė mokėjimų balansui koreguoti, kuria siekiama patenkinti neatidėliotinus pagalbos gavėjo išorės finansavimo poreikius ir kuri turėtų padėti įgyvendinti politikos programą, apimančią griežtas skubias koregavimo ir struktūrinių reformų priemones, skirtas mokėjimų balanso būklei gerinti artimiausiu metu;

               (14)

               atsižvelgiant į tai, kad nepaisant TVF ir kitų daugiašalių įstaigų suteiktų lėšų tebėra likęs didelis Tuniso mokėjimų balanso išorės finansavimo trūkumas, Sąjungos makrofinansinė pagalba, kuri turi būti skiriama Tunisui esamomis išskirtinėmis aplinkybėmis, laikoma tinkamu atsaku į Tuniso prašymą paremti ekonomikos stabilizavimą, kartu įgyvendinant TVF programą. Sąjungos makrofinansinė pagalba paremtų Tuniso ekonomikos stabilizaciją ir struktūrinių reformų darbotvarkę, papildydama lėšas, gaunamas pagal TVF finansinį susitarimą;

               (15)

               Sąjungos makrofinansine pagalba turėtų būti siekiama remti Tuniso tvarios išorės finansavimo būklės atkūrimą, tokiu būdu remiant jo ekonominį ir socialinį vystymąsi;

               (16)

               nustatant Sąjungos makrofinansinės pagalbos sumą remiamasi visapusišku Tuniso likusių išorės finansavimo poreikių kiekybiniu įvertinimu ir atsižvelgiama į jo pajėgumą užsitikrinti finansavimą nuosavais ištekliais, visų pirma panaudojant turimas tarptautines atsargas. Sąjungos makrofinansinė pagalba turėtų papildyti TVF ir Pasaulio banko programas ir jų teikiamus išteklius. Nustatant pagalbos sumą taip pat atsižvelgiama į numatomus daugiašalių paramos teikėjų finansinius įnašus ir poreikį užtikrinti sąžiningą Sąjungos ir kitų paramos teikėjų dalijimąsi našta, taip pat į Tunise jau įgyvendinamas kitas Sąjungos išorės finansavimo priemones bei viso Sąjungos dalyvavimo pridėtinę vertę;

               (17)

               Komisija turėtų užtikrinti, kad Sąjungos makrofinansinė pagalba teisiškai ir iš esmės atitiktų pagrindinius principus, tikslus ir priemones įvairiose išorės veiksmų srityse ir kitą susijusią Sąjungos politiką;

               (18)

               Sąjungos makrofinansine pagalba turėtų būti remiama Sąjungos išorės politika Tuniso atžvilgiu. Komisijos tarnybos ir Europos išorės veiksmų tarnyba turėtų glaudžiai bendradarbiauti visą makrofinansinės pagalbos operacijos vykdymo laikotarpį, siekdamos koordinuoti Sąjungos išorės politiką ir užtikrinti jos nuoseklumą;

               (19)

               Sąjungos makrofinansine pagalba turėtų būti remiamas Tuniso įsipareigojimas laikytis Sąjungos pripažįstamų vertybių, įskaitant demokratijos, teisinės valstybės, gero valdymo, pagarbos žmogaus teisėms, darnaus vystymosi ir skurdo mažinimo bei atviros, taisyklėmis grindžiamos ir sąžiningos prekybos principų;

               (20)

               išankstinė Sąjungos makrofinansinės pagalbos suteikimo sąlyga turėtų būti ta, kad Tunisas sudarytų sąlygas veiksmingiems demokratiniams mechanizmams, įskaitant daugiapartinę parlamentinę sistemą, ir teisinei valstybei veikti ir užtikrintų pagarbą žmogaus teisėms. Be to, konkretūs Sąjungos makrofinansinės pagalbos tikslai turėtų būti: didinti Tuniso viešųjų finansų valdymo sistemų veiksmingumą, skaidrumą ir atskaitomybę ir skatinti struktūrines reformas, skirtas tvariam ir integraciniam augimui, darbo vietų kūrimui ir fiskalinei konsolidacijai remti. Komisija ir Europos išorės veiksmų tarnyba turėtų nuolat stebėti, kaip vykdomos išankstinės sąlygos ir kaip siekiama tų tikslų;

               (21)

               siekiant užtikrinti, kad su Sąjungos makrofinansine pagalba susiję Sąjungos finansiniai interesai būtų veiksmingai apsaugoti, Tunisas turėtų imtis tinkamų priemonių, susijusių su sukčiavimo, korupcijos ir kitų su šia pagalba siejamų pažeidimų prevencija ir kova su jais. Be to, turėtų būti parengtos nuostatos, pagal kurias Komisija atliktų patikrinimus, o Audito Rūmai – auditą;

               (22)

               Sąjungos makrofinansinės pagalbos suteikimas nedaro poveikio Europos Parlamento ir Tarybos, kaip biudžeto valdymo institucijos, galioms;

               (23)

               atidėjinio, reikalingo makrofinansinei pagalbai, sumos turėtų derėti su daugiametėje finansinėje programoje numatytais biudžeto asignavimais;

               (24)

               Sąjungos makrofinansinę pagalbą turėtų administruoti Komisija. Siekiant užtikrinti, kad Europos Parlamentas ir Taryba galėtų stebėti, kaip įgyvendinamas šis sprendimas, Komisija turėtų juos reguliariai informuoti apie su pagalba susijusius pokyčius ir pateikti jiems atitinkamus dokumentus;

               (25)

               siekiant užtikrinti vienodas šio sprendimo įgyvendinimo sąlygas, Komisijai turėtų būti suteikti įgyvendinimo įgaliojimai. Tais įgaliojimais turėtų būti naudojamasi laikantis Europos Parlamento ir Tarybos reglamento (ES) Nr. 182/2011 (4);

               (26)

               Sąjungos makrofinansinė pagalba turėtų būti teikiama atsižvelgiant į ekonominės politikos sąlygas, kurios turi būti nustatytos susitarimo memorandume. Siekiant užtikrinti vienodas įgyvendinimo sąlygas ir veiksmingumą, Komisijai turėtų būti suteikti įgaliojimai dėl tokių sąlygų derėtis su Tuniso valdžios institucijomis, prižiūrint valstybių narių atstovų komitetui laikantis Reglamento (ES) Nr. 182/2011. Pagal tą reglamentą patariamoji procedūra paprastai turėtų būti taikoma visais atvejais, išskyrus tuos, kurie numatyti tame reglamente. Atsižvelgiant į pagalbos, kurios suma didesnė nei 90 mln. EUR, galimą svarbų poveikį, tikslinga, kad tą ribą viršijančioms operacijoms būtų taikoma nagrinėjimo procedūra. Atsižvelgiant į Sąjungos makrofinansinės pagalbos Tunisui sumą, priimant susitarimo memorandumą ir atliekant bet kurį pagalbos sumažinimą, jos teikimo sustabdymą ar jos atšaukimą turėtų būti taikoma nagrinėjimo procedūra,

         PRIĖMĖ ŠĮ SPRENDIMĄ:
   1 straipsnis
   1.   Siekdama paremti Tuniso ekonomikos stabilizaciją ir esminių reformų darbotvarkę, Sąjunga suteikia Tunisui makrofinansinę pagalbą (toliau – Sąjungos makrofinansinė pagalba), kurios suma neviršija 500 mln. EUR. Ši pagalba padės patenkinti Tuniso mokėjimų balanso poreikius, kaip nustatyta TVF programoje.
   2.   Visa Sąjungos makrofinansinės pagalbos suma Tunisui suteikiama paskolų forma. Komisijai suteikiami įgaliojimai Sąjungos vardu kapitalo rinkose arba iš finansų įstaigų pasiskolinti reikalingų lėšų ir jas perskolinti Tunisui. Vidutinis paskolų grąžinimo terminas – ne ilgesnis kaip 15 metų.
   3.   Sąjungos makrofinansinės pagalbos mokėjimą administruoja Komisija, laikydamasi TVF ir Tuniso sudarytų susitarimų ar susitarimo memorandumų ir pagrindinių ekonominių reformų principų ir tikslų, išdėstytų ES ir Tuniso asociacijos susitarime. Komisija reguliariai informuoja Europos Parlamentą ir Tarybą apie pokyčius, susijusius su Sąjungos makrofinansine pagalba, įskaitant jos išmokas, ir laiku pateikia toms institucijoms atitinkamus dokumentus.
   4.   Sąjungos makrofinansinė pagalba teikiama dvejus su puse metų nuo pirmos dienos einančios po 3 straipsnio 1 dalyje nurodyto susitarimo memorandumo įsigaliojimo.
   5.   Jei Sąjungos makrofinansinės pagalbos mokėjimo laikotarpiu Tuniso finansavimo poreikiai gerokai sumažėja, palyginti su pirminėmis projekcijomis, Komisija, laikydamasi 7 straipsnio 2 dalyje nurodytos nagrinėjimo procedūros, sumažina pagalbos sumą, laikinai sustabdo arba nutraukia jos teikimą.
   2 straipsnis
   1.   Išankstinė Sąjungos makrofinansinės pagalbos suteikimo sąlyga yra ta, kad Tunisas sudarys sąlygas veiksmingiems demokratiniams mechanizmams, įskaitant daugiapartinę parlamentinę sistemą, ir teisinei valstybei veikti ir užtikrins pagarbą žmogaus teisėms.
   2.   Komisija ir Europos išorės veiksmų tarnyba stebi, kaip 1 dalyje nustatytos išankstinės sąlygos laikomasi visu Sąjungos makrofinansinės pagalbos teikimo laikotarpiu.
   3.   1 ir 2 dalys taikomos laikantis Tarybos sprendimo 2010/427/ES (5).
   3 straipsnis
   1.   Laikydamasi 7 straipsnio 2 dalyje nurodytos nagrinėjimo procedūros, Komisija susitaria su Tuniso valdžios institucijomis dėl Sąjungos makrofinansinei pagalbai taikytinų aiškiai apibrėžtų ekonominės politikos ir finansinių sąlygų, daugiausia dėmesio skiriant struktūrinėms reformoms ir patikimiems viešiesiems finansams, kurios turi būti išdėstytos susitarimo memorandume (toliau – susitarimo memorandumas). Susitarimo memorandume nustatytos ekonominės politikos ir finansinės sąlygos atitinka 1 straipsnio 3 dalyje nurodytus susitarimus ar susitarimo memorandumus, įskaitant makroekonominio koregavimo ir struktūrinių reformų programas, kurias TVF remiant įgyvendina Tunisas.
   2.   1 dalyje nurodytomis sąlygomis siekiama visų pirma didinti Tuniso viešųjų finansų valdymo sistemų veiksmingumą, skaidrumą ir atskaitomybę, be kita ko, naudojant Sąjungos makrofinansinę pagalbą. Rengiant politikos priemones deramai atsižvelgiama ir į pažangą, padarytą abipusio rinkos atvėrimo, taisyklėmis grindžiamos ir sąžiningos prekybos plėtojimo ir kitų Sąjungos išorės politikos prioritetų srityse. Komisija nuolat stebi pažangą siekiant tų tikslų.
   3.   Išsamios Sąjungos makrofinansinės pagalbos finansinės sąlygos nustatomos paskolos susitarime, kurį sudarys Komisija ir Tuniso valdžios institucijos.
   4.   Komisija reguliariai tikrina, ar toliau laikomasi 4 straipsnio 3 dalyje nurodytų sąlygų, įskaitant, be kita ko, ar Tuniso ekonominė politika atitinka Sąjungos makrofinansinės pagalbos tikslus. Tai darydama Komisija glaudžiai koordinuoja veiksmus su TVF ir Pasaulio banku, o prireikus – su Europos Parlamentu ir Taryba.
   4 straipsnis
   1.   Laikydamasi 3 dalyje nustatytų sąlygų, Komisija Sąjungos makrofinansinę pagalbą teikia trimis paskolos dalimis. Kiekvienos dalies dydis nustatomas susitarimo memorandume.
   2.   Dėl Sąjungos makrofinansinės pagalbos sumų prireikus suformuojami atidėjiniai laikantis Tarybos reglamento (EB, Euratomas) Nr. 480/2009 (6).
   3.   Komisija priima sprendimą dėl dalių mokėjimo atsižvelgdama į tai, ar įvykdytos visos šios sąlygos:

               a)

               2 straipsnyje nustatyta išankstinė sąlyga;

               b)

               toliau sėkmingai tęsiamas politikos programos, kuri apima griežtas koregavimo ir struktūrinių reformų priemones, įgyvendinimas, kartu laikantis TVF neprevencinio susitarimo dėl kredito suteikimo, bei

               c)

               susitarimo memorandume sutartų ekonominės politikos ir finansinių sąlygų tinkamas vykdymas.

         Antroji dalis iš principo išmokama ne anksčiau kaip praėjus trims mėnesiams po pirmosios dalies išmokėjimo. Trečioji dalis iš principo išmokama ne anksčiau kaip praėjus trims mėnesiams po antrosios dalies išmokėjimo.
   4.   Jei 3 dalies pirmoje pastraipoje nurodytos sąlygos nuolat neįvykdomos, Komisija laikinai sustabdo arba atšaukia Sąjungos makrofinansinės pagalbos išmokėjimą. Tokiais atvejais Komisija informuoja Europos Parlamentą ir Tarybą apie to sustabdymo ar atšaukimo priežastis.
   5.   Sąjungos makrofinansinė pagalba išmokama per Tuniso centrinį banką. Remiantis nuostatomis, dėl kurių turi būti susitarta susitarimo memorandume, įskaitant likusių biudžeto finansavimo poreikių patvirtinimą, Sąjungos lėšos gali būti pervestos Tuniso finansų ministerijai, kuri yra galutinis gavėjas.
   5 straipsnis
   1.   Su Sąjungos makrofinansine pagalba susijusios skolinimosi ir skolinimo operacijos atliekamos eurais, naudojant lėšų įskaitymo dieną taikomus valiutų kursus, ir dėl tų operacijų Sąjunga nesprendžia su terminų pasikeitimu susijusių klausimų ir ji nepatiria jokios valiutų keitimo kurso rizikos ar jokios kitos komercinės rizikos.
   2.   Esant palankioms aplinkybėms ir jei Tunisas to prašo, Komisija gali imtis būtinų priemonių, siekdama užtikrinti, kad paskolos sąlygos būtų papildytos išankstinio grąžinimo sąlyga, atitinkančia atitinkamą skolinimosi operacijų sąlygų nuostatą.
   3.   Esant palankioms aplinkybėms sumažinti paskolos palūkanų normą ir jei Tunisas to prašo, Komisija gali nuspręsti refinansuoti visą ar dalį jos pradinio skolinimosi arba gali restruktūrizuoti atitinkamas finansines sąlygas. Refinansavimo arba restruktūrizavimo operacijos atliekamos laikantis 1 ir 4 dalių, ir dėl jų neturi būti pratęstas susijusių pasiskolintų lėšų grąžinimo terminas arba padidėti refinansavimo arba restruktūrizavimo operacijos dieną likusi mokėtino kapitalo suma.
   4.   Visas Sąjungos patirtas išlaidas, kurios susijusios su skolinimosi ir skolinimo operacijomis pagal šį sprendimą, padengia Tunisas.
   5.   Komisija informuoja Europos Parlamentą ir Tarybą apie 2 ir 3 dalyse nurodytų operacijų pokyčius.
   6 straipsnis
   1.   Sąjungos makrofinansinė pagalba įgyvendinama laikantis Europos Parlamento ir Tarybos reglamento (ES, Euratomas) Nr. 966/2012 (7) ir Komisijos deleguotojo reglamento (ES) Nr. 1268/2012 (8).
   2.   Įgyvendinant Sąjungos makrofinansinę pagalbą taikomas tiesioginis valdymas.
   3.   3 straipsnio 3 dalyje nurodytame paskolos susitarime pateikiamos nuostatos, kuriomis:

               a)

               užtikrinama, kad Tunisas reguliariai tikrintų, ar tinkamai panaudotas iš Sąjungos biudžeto suteiktas finansavimas, imtųsi atitinkamų pažeidimų ir sukčiavimo prevencijos priemonių ir prireikus imtųsi teisinių veiksmų neteisėtai pasisavintoms lėšoms, suteiktoms pagal šį sprendimą, išieškoti;

               b)

               užtikrinama Sąjungos finansinių interesų apsauga, visų pirma numatant konkrečias priemones, skirtas sukčiavimo, korupcijos ir kitų pažeidimų, darančių poveikį Sąjungos makrofinansinei pagalbai, prevencijai ir kovai su jais, pagal Tarybos reglamentą (EB, Euratomas) Nr. 2988/95 (9), Tarybos reglamentą (Euratomas, EB) Nr. 2185/96 (10) ir Europos Parlamento ir Tarybos reglamentą (ES, Euratomas) Nr. 883/2013 (11);

               c)

               Komisijai, įskaitant Europos kovos su sukčiavimu tarnybą, arba jos atstovams aiškiai suteikiami įgaliojimai atlikti patikrinimus, įskaitant patikrinimus ir inspektavimus vietoje;

               d)

               Komisijai ir Audito Rūmams aiškiai suteikiami įgaliojimai Sąjungos makrofinansinės pagalbos teikimo laikotarpiu ir jam pasibaigus atlikti auditus, įskaitant dokumentų auditus ir auditus vietoje, pavyzdžiui, veiklos vertinimus;

               e)

               užtikrinama, kad nustačius, jog Sąjungos makrofinansinės pagalbos valdymo atžvilgiu Tunisas sukčiavo, ėmėsi korupcinių veiksmų arba bet kokios kitos neteisėtos veiklos, darančios neigiamą poveikį Sąjungos finansiniams interesams, Sąjunga turi teisę anksčiau laiko susigrąžinti paskolą.

         4.   Prieš suteikdama Sąjungos makrofinansinę pagalbą Komisija atlieka veiklos vertinimus ir nustato, ar su tokia pagalba susijusios Tuniso finansinės priemonės, administracinės procedūros ir vidaus bei išorės kontrolės mechanizmai yra patikimi.
   7 straipsnis
   1.   Komisijai padeda komitetas. Tas komitetas – tai komitetas, kaip nustatyta Reglamente (ES) Nr. 182/2011.
   2.   Kai daroma nuoroda į šią dalį, taikomas Reglamento (ES) Nr. 182/2011 5 straipsnis.
   8 straipsnis
   1.   Ne vėliau kaip kiekvienų metų birželio 30 d. Komisija Europos Parlamentui ir Tarybai pateikia šio sprendimo įgyvendinimo praėjusiais metais ataskaitą, įskaitant to įgyvendinimo vertinimą. Šioje ataskaitoje:

               a)

               išnagrinėjama pažanga, padaryta įgyvendinant Sąjungos makrofinansinę pagalbą;

               b)

               įvertinama Tuniso ekonominė padėtis ir perspektyvos, taip pat pažanga, padaryta įgyvendinant 3 straipsnio 1 dalyje nurodytas politikos priemones;

               c)

               nurodomas susitarimo memorandume nustatytų ekonominės politikos sąlygų, Tuniso einamųjų ekonominių ir fiskalinių rezultatų ir Komisijos sprendimų išmokėti Sąjungos makrofinansinės pagalbos dalis ryšys.

         2.   Ne vėliau kaip per dvejus metus nuo 1 straipsnio 4 dalyje nurodyto pagalbos teikimo laikotarpio pabaigos Komisija Europos Parlamentui ir Tarybai pateikia ex post vertinimo ataskaitą, kurioje įvertinami suteiktos Sąjungos makrofinansinės pagalbos rezultatai bei veiksmingumas ir tai, kokiu mastu ja buvo prisidėta prie pagalbos tikslų.
   9 straipsnis
   Šis sprendimas įsigalioja trečią dieną po jo paskelbimo Europos Sąjungos oficialiajame leidinyje.

      Priimta Strasbūre 2016 m. liepos 6 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         I. KORČOK

      (1)  2016 m. birželio 8 d. Europos Parlamento pozicija (dar nepaskelbta Oficialiajame leidinyje) ir 2016 m. birželio 24 d. Tarybos sprendimas.

      (2)  Europos ir Viduržemio jūros regiono šalių susitarimas, steigiantis Europos Bendrijų bei jų valstybių narių ir Tuniso Respublikos asociaciją (OL L 278, 2005 10 21, p. 9).

      (3)  2014 m. gegužės 15 d. Europos Parlamento ir Tarybos sprendimas Nr. 534/2014/ES, kuriuo suteikiama makrofinansinė pagalba Tuniso Respublikai (OL L 151, 2014 5 21, p. 9).

      (4)  2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13).

      (5)  2010 m. liepos 26 d. Tarybos sprendimas 2010/427/ES, kuriuo nustatoma Europos išorės veiksmų tarnybos struktūra ir veikimas (OL L 201, 2010 8 3, p. 30).

      (6)  2009 m. gegužės 25 d. Tarybos reglamentas (EB, Euratomas) Nr. 480/2009, įsteigiantis Išorės veiksmų garantijų fondą (OL L 145, 2009 6 10, p. 10).

      (7)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1).

      (8)  2012 m. spalio 29 d. Komisijos deleguotasis reglamentas (ES) Nr. 1268/2012 dėl Reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 362, 2012 12 31, p. 1).

      (9)  1995 m. gruodžio 18 d. Tarybos reglamentas (EB, Euratomas) Nr. 2988/95 dėl Europos Bendrijų finansinių interesų apsaugos (OL L 312, 1995 12 23, p. 1).

      (10)  1996 m. lapkričio 11 d. Tarybos reglamentas (Euratomas, EB) Nr. 2185/96 dėl Komisijos atliekamų patikrinimų ir inspektavimų vietoje siekiant apsaugoti Europos Bendrijų finansinius interesus nuo sukčiavimo ir kitų pažeidimų (OL L 292, 1996 11 15, p. 2).

      (11)  2013 m. rugsėjo 11 d. Europos Parlamento ir Tarybos reglamentas (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (OL L 248, 2013 9 18, p. 1).

      Europos Parlamento ir Tarybos bendras pareiškimas
      Šis Sprendimas priimtas nedarant poveikio bendram pareiškimui, patvirtintam kartu su Europos Parlamento ir Tarybos sprendimu 778/2013/ES, kuriuo Gruzijai suteikiama papildoma makrofinansinė pagalba, nes minėtasis pareiškimas ir toliau turi būti laikomas visų Europos Parlamento ir Tarybos sprendimų pagrindu, teikiant makrofinansinę pagalbą trečiosioms šalims ir teritorijoms.


title: 2015 m. vasario 12 d. Tarybos sprendimas (BUSP) 2015/236, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui

text:
14.2.2015

               LT

               Europos Sąjungos oficialusis leidinys

               L 39/18

         TARYBOS SPRENDIMAS (BUSP) 2015/236
   2015 m. vasario 12 d.
   kuriuo iš dalies keičiamas Sprendimas 2010/413/BUSP dėl ribojamųjų priemonių Iranui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į 2010 m. liepos 26 d. Tarybos sprendimą 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP (1), ypač į jo 23 straipsnį,
   kadangi:

               (1)

               2010 m. liepos 26 d. Taryba priėmė Sprendimą 2010/413/BUSP;

               (2)

               Sprendimu 2010/413/BUSP leidžiama, inter alia, vykdyti įsipareigojimus, numatytus anksčiau nei 2012 m. sausio 23 d. sudarytose sutartyse arba pagalbinėse sutartyse, kurios reikalingos tokiems įsipareigojimams įvykdyti, kai Irano žalios naftos ir naftos produktų tiekimas ar iš jų tiekimo gautos pajamos yra skirtos pagal anksčiau nei 2012 m. sausio 23 d. sudarytas sutartis nesumokėtoms sumoms mokėti asmenims arba subjektams, esantiems valstybių narių teritorijose arba jų jurisdikcijai priklausančiose teritorijose, jei tose sutartyse konkrečiai numatytas toks apmokėjimas;

               (3)

               be to, Sprendime 2010/413/BUSP numatyta, kad tame sprendime nustatytos turto įšaldymo priemonės netaikomos veiksmams ir sandoriams, atliktiems to sprendimo II priede išvardytų subjektų atžvilgiu tiek, kiek to reikia atitinkamų įsipareigojimų vykdymui iki 2014 m. gruodžio 31 d.;

               (4)

               Taryba mano, kad tos išimties taikymas turėtų būti pratęstas iki 2015 m. birželio 30 d.;

               (5)

               šiame sprendime numatytoms priemonėms įgyvendinti reikia tolesnių Sąjungos veiksmų;

               (6)

               2013 m. gruodžio 12 d. Sprendimu byloje T-58/12 Europos Sąjungos Bendrasis Teismas panaikino Tarybos sprendimo nuostatas, susijusias su Gholam Golparvar, Ghasem Nabipour, Mansour Eslami, Mohamad Talai, Mohammad Fard, Alireza Ghezelayagh, Hassan Zadeh, Mohammad Pajand, Ahmad Sarkandi, Seyed Rasool ir Ahmad Tafazoly įtraukimu į Sprendimo 2010/413/BUSP II priede pateiktą asmenų ir subjektų, kuriems taikomos ribojamosios priemonės, sąrašą;

               (7)

               Gholam Golparvar, remiantis nauju motyvų pareiškimu, turėtų būti vėl įtrauktas į asmenų ir subjektų, kuriems taikomos ribojamosios priemonės, sąrašą;

               (8)

               2014 m. liepos 3 d. Sprendimu byloje T-565/12 Europos Sąjungos Bendrasis Teismas panaikino Tarybos sprendimo nuostatas, susijusias su „National Iranian Tanker Company“ įtraukimu į Sprendimo 2010/413/BUSP II priede pateiktą asmenų ir subjektų, kuriems taikomos ribojamosios priemonės, sąrašą;

               (9)

               „National Iranian Tanker Company“, remiantis nauju motyvų pareiškimu, turėtų būti vėl įtraukta į asmenų ir subjektų, kuriems taikomos ribojamosios priemonės, sąrašą;

               (10)

               todėl Sprendimas 2010/413/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2010/413/BUSP 20 straipsnio 14 dalis pakeičiama taip:

      „14.   1 ir 2 dalys netaikomos veiksmams ir sandoriams, atliktiems II priede išvardytų subjektų atžvilgiu tiek, kiek to reikia įsipareigojimų vykdymui iki 2015 m. birželio 30 d., kaip nurodyta 3c straipsnio 2 dalyje, su sąlyga, kad atitinkama valstybė narė iš anksto leido atlikti tuos veiksmus ir sandorius kiekvienu atskiru atveju. Atitinkama valstybė narė praneša kitoms valstybėms narėms ir Komisijai apie savo ketinimą suteikti leidimą.“

   2 straipsnis
   Sprendimo 2010/413/BUSP II priedas iš dalies keičiamas taip, kaip išdėstyta šio sprendimo priede.
   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2015 m. vasario 12 d.

            Tarybos vardu

            Pirmininkas

         E. RINKĒVIČS

      (1)  OL L 195, 2010 7 27, p. 39.

      PRIEDAS

                  I.

                  Toliau nurodytas subjektas įtraukiamas į Sprendimo 2010/413/BUSP II priedo I dalyje pateiktą sąrašą:
                  I.   Asmenys ir subjektai, dalyvaujantys branduolinėje arba su balistinėmis raketomis susijusioje veikloje, bei asmenys ir subjektai, teikiantys paramą Irano Vyriausybei.

                  B.   Subjektai

                              Pavadinimas

                              Identifikuojamoji informacija

                              Priežastys

                              Įtraukimo į sąrašą data

                              140.

                                 National Iranian Tanker Company (NITC)

                                          35 East Shahid Atefi Street, Africa Ave., 19177 Tehran, P.O. Box: 19395-4833,

                                          tel. +98 21 23801,

                                          el. adresas: info@nitc-tankers.com; visi biurai visame pasaulyje

                              „National Iranian Tanker Company“ teikia finansinę paramą Irano Vyriausybei per savo akcininkus: Irano valstybinį pensijų fondą, Irano socialinės apsaugos organizaciją ir Naftos pramonės darbuotojų pensijų ir taupymo fondą, kurie yra valstybės kontroliuojami subjektai. Be to, NITC yra viena iš didžiausių pasaulyje žalios naftos tanklaivius eksploatuojančių bendrovių ir viena iš pagrindinių Irano žalios naftos vežėjų. Atitinkamai NITC teikia logistikos paramą Irano Vyriausybei veždama Irano naftą.

                  II.

                  Toliau nurodytas asmuo įtraukiamas į Sprendimo 2010/413/BUSP II priedo III dalyje pateiktą sąrašą:
                  III.   Irano Islamo Respublikos laivybos linijos (IRISL) (angl. Islamic Republic of Iran shipping Lines, IRISL)

                  A.   Asmuo

                              Vardas, pavardė

                              Identifikuojamoji informacija

                              Priežastys

                              Įtraukimo į sąrašą data

                              8.

                              Gholam Hossein Golparvar

                              Gimęs 1957 m. sausio 23 d., Irano pilietis. Asmens tapatybės kortelės Nr. 4207.

                              G. H. Golparvar veikia IRISL ir su jomis asocijuotų bendrovių vardu. Jis buvo IRISL komercijos direktorius, taip pat SAPID laivybos bendrovės generalinis direktorius ir akcininkas, HDSL direktorius konsultantas ir akcininkas ir „Rhabaran Omid Darya Ship Management Company“ akcininkas; ES šias bendroves įtraukė į sąrašą kaip veikiančias IRISL vardu.


title: 2017 m. liepos 25 d. Tarybos sprendimas (BUSP) 2017/1386, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

text:
26.7.2017

               LT

               Europos Sąjungos oficialusis leidinys

               L 194/63

         TARYBOS SPRENDIMAS (BUSP) 2017/1386
   2017 m. liepos 25 d.
   kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į 2014 m. kovo 17 d. Tarybos sprendimą 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (1), ypač jo 3 straipsnio 1 dali,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. kovo 17 d. Taryba priėmė Sprendimą 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi;

               (2)

               2017 m. kovo 13 d. Taryba priėmė Sprendimą (BUSP) 2017/445 (2), kuriuo tos priemonės yra atnaujinamos dar šešių mėnesių laikotarpiui;

               (3)

               Taryba peržiūrėjo vieną atskirą įrašą, pateiktą Sprendimo 2014/145/BUSP priede. Su tuo asmeniu susijęs įrašas turėtų būti iš dalies pakeistas;

               (4)

               Sprendimo 2014/145/BUSP priedas turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2014/145/BUSP priedas iš dalies keičiamas taip, kaip išdėstyta šio sprendimo priede.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2017 m. liepos 25 d.

            Tarybos vardu

            Pirmininkas

         M. MAASIKAS

      (1)  OL L 78, 2014 3 17, p. 16.

      (2)  2017 m. kovo 13 d. Tarybos sprendimas (BUSP) 2017/445, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 67, 2017 3 14, p. 88).

      PRIEDAS
      Sprendimo 2014/145/BUSP priedo antraštinėje dalyje „Asmenys“ įrašas Nr. 92 pakeičiamas taip:

                     Vardas, pavardė

                     Identifikuojamoji informacija

                     Motyvai

                     Įtraukimo į sąrašą data

                     „92.

                     Arkady Romanovich ROTENBERG,
                     Arkadii Romanovich ROTENBERG
                     (Аркадий Романович РОТЕНБЕРГ)

                     Gimimo data: 1951 12 15
                     Gimimo vieta: Leningradas (Sankt Peterburgas)

                     Arkady Rotenberg yra žinomas Rusijos verslininkas, turintis glaudžių asmeninių ryšių su Prezidentu V. Putinu. Nuo 2014 m. kovo mėn. su A. Rotenberg arba jo bendrovėmis valstybė sudarė sutarčių, kurių bendra vertė viršija 7 mlrd. $. 2015 m., po to, kai Rusijos Vyriausybė A. Rotenberg skyrė sutarčių už 555 mlrd. rublių, pagal sutarčių vertę A. Rotenberg atsidūrė metinio Vyriausybės sutarčių sąrašo priekyje. Daug šių sutarčių buvo skirta be oficialių konkurencinių procedūrų. 2015 m. sausio 30 d. Ministras Pirmininkas Dmitry Medvedev pasirašė potvarkį, kuriuo A. Rotenberg bendrovei „Stroygazmontazh“ skirta valstybinė sutartis dėl Kerčės tilto iš Rusijos į neteisėtai aneksuotą Krymo Autonominę Respubliką statybos. Rusijos sprendimus priimantys asmenys, atsakingi už Krymo aneksiją arba Rytų Ukrainos destabilizaciją, šiomis sutartimis suteikė jam finansinės naudos.
                     Jis yra bendrovės „Stroygazmontazh“ savininkas; šiai bendrovei buvo skirta valstybinė sutartis dėl Kerčės tilto iš Rusijos į neteisėtai aneksuotą Krymo Autonominę Respubliką statybos, taip įtvirtinant jos integravimą į Rusijos Federaciją, o tai savo ruožtu toliau kenkia Ukrainos teritoriniam vientisumui. Be to, 2017 m. sausio mėn. bendrovei „Stroygazmontazh“ buvo skirta 17 mlrd. rublių vertės valstybinė sutartis dėl geležinkelio linijos tiesimo ant Kerčės tilto, o tai taip pat toliau kenkia Ukrainos teritoriniam vientisumui.
                     Jis yra leidyklos „Prosvescheniye“ direktorių valdybos pirmininkas; ši leidykla, pažymėtina, įgyvendino projektą „Rusijos vaikams. Adresas – Krymas“ – viešųjų ryšių kampaniją, sukurtą tam, kad įtikintų Krymo vaikus, kad dabar jie yra Rusijos piliečiai, gyvenantys Rusijoje, taip remiant Rusijos Vyriausybės politiką integruoti Krymą į Rusiją.

                     2014 7 30“


title: 2009/167/EB: 2009 m. vasario 26 d. Tarybos sprendimas, iš dalies keičiantis 2000 m. kovo 27 d. Sprendimą dėl įgaliojimų suteikimo Europolo direktoriui pradėti derybas dėl susitarimų su trečiosiomis valstybėmis ir su ES nesusijusiomis institucijomis

text:
28.2.2009

               LT

               Europos Sąjungos oficialusis leidinys

               L 56/15

      TARYBOS SPRENDIMAS

   2009 m. vasario 26 d.
   iš dalies keičiantis 2000 m. kovo 27 d. Sprendimą dėl įgaliojimų suteikimo Europolo direktoriui pradėti derybas dėl susitarimų su trečiosiomis valstybėmis ir su ES nesusijusiomis institucijomis
   (2009/167/EB)
   EUROPOS SĄJUNGOS TARYBA,
   atsižvelgdama į Konvencijos dėl Europos policijos biuro įsteigimo (Europolo konvencija) (1) 42 straipsnio 2 dalį, 10 straipsnio 4 dalį ir 18 straipsnį,
   atsižvelgdama į 1998 m. lapkričio 3 d. Tarybos aktą, nustatantį taisykles, reglamentuojančias Europolo išorės santykius su trečiosiomis valstybėmis ir susijusiomis ne Europos Sąjungos institucijomis (2), ypač į to akto 2 straipsnį,
   atsižvelgdama į 1998 m. lapkričio 3 d. Tarybos aktą, nustatantį Europolo iš trečiųjų šalių gaunamą informaciją reglamentuojančias taisykles (3), ypač į to akto 2 straipsnį,
   atsižvelgdama į 1999 m. kovo 12 d. Tarybos aktą, patvirtinantį taisykles, reglamentuojančias Europolo vykdomą asmens duomenų perdavimą trečiosioms valstybėms ir trečiosioms institucijoms (4), ypač į to akto 2 ir 3 straipsnius,
   kadangi:

               (1)

               2000 m. kovo 27 d. Taryba priėmė Sprendimą dėl įgaliojimų suteikimo Europolo direktoriui pradėti derybas dėl susitarimų su trečiosiomis valstybėmis ir su ES nesusijusiomis institucijomis (5).

               (2)

               Atsižvelgiant į operatyvinius interesus Indiją reikia įtraukti į trečiųjų valstybių, su kuriomis Europolo direktorius yra įgaliotas pradėti derybas, sąrašą.

               (3)

               Todėl 2000 m. kovo 27 d. Sprendimas turėtų būti atitinkamai iš dalies pakeistas,

         NUSPRENDĖ:
   1 straipsnis
   2000 m. kovo 27 d. Sprendimas iš dalies keičiamas taip:
   2 straipsnio 1 dalies tekste su antrašte „Trečiosios valstybės“ abėcėlės tvarka pateiktas sąrašas papildomas šia valstybe:

               „—

               Indija“.

         2 straipsnis
   Šis sprendimas skelbiamas Europos Sąjungos oficialiajame leidinyje.
   3 straipsnis
   Šis sprendimas įsigalioja kitą dieną po jo priėmimo.

      Priimta Briuselyje, 2009 m. vasario 26 d.

            Tarybos vardu

            Pirmininkas

         I. LANGER

      (1)  OL C 316, 1995 11 27, p. 2.

      (2)  OL C 26, 1999 1 30, p. 19.

      (3)  OL C 26, 1999 1 30, p. 17.

      (4)  OL C 88, 1999 3 30, p. 1.

      (5)  OL C 106, 2000 4 13, p. 1.


title: 2014/693/ES: 2014 m. rugsėjo 29 d. Tarybos sprendimas, kuriuo skiriamas Europos ekonomikos ir socialinių reikalų komiteto Lenkijai atstovaujantis narys

text:
3.10.2014

               LT

               Europos Sąjungos oficialusis leidinys

               L 289/21

         TARYBOS SPRENDIMAS
   2014 m. rugsėjo 29 d.
   kuriuo skiriamas Europos ekonomikos ir socialinių reikalų komiteto Lenkijai atstovaujantis narys

      (2014/693/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Lenkijos Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2010 m. rugsėjo 13 d. Taryba priėmė Sprendimą 2010/570/ES, Euratomas, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (1);

               (2)

               pasibaigus Marzena MENDZA-DROZD kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. rugsėjo 20 d. Europos ekonomikos ir socialinių reikalų komiteto nariu skiriamas Michal Grzegorz MODRZEJEWSKI.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. rugsėjo 29 d.

            Tarybos vardu

            Pirmininkas

         S. GOZI

      (1)  OL L 251, 2010 9 25, p. 8.


title: 1999 m. lapkričio 16 d. Komisijos Sprendimas dėl Europos atominės energijos bendrijos (Euratomas) prisijungimo prie 1994 m. Branduolinės saugos konvencijos (pranešta dokumentu Nr. C (1999) 3223)

text:
Svarbus teisinis pranešimas

|

31999D0819

Oficialusis leidinys L 318 , 11/12/1999 p. 0020 - 0020

		Komisijos Sprendimas1999 m. lapkričio 16 d.dėl Europos atominės energijos bendrijos (Euratomas) prisijungimo prie 1994 m. Branduolinės saugos konvencijos(pranešta dokumentu Nr. C(1999) 3223)(1999/819/Euratomas)EUROPOS BENDRIJŲ KOMISIJA,atsižvelgdama į Europos atominės energijos bendrijos steigimo sutartį, ypač į jos 101 straipsnio antrą pastraipą,atsižvelgdama į 1998 m. gruodžio 7 d. Tarybos sprendimą, patvirtinantį Europos atominės energijos bendrijos prisijungimą prie Branduolinės saugos konvencijos,kadangi visos valstybės narės yra Branduolinės saugos konvencijos Susitariančios Šalys;kadangi Europos atominės energijos bendrija turėtų prisijungti prie Branduolinės saugos konvencijos,NUSPRENDĖ:1 straipsnisEuropos atominės energijos bendrijos vardu patvirtinamas prisijungimas prie Branduolinės saugos konvencijos.Prie šio sprendimo pridedamas Konvencijos tekstas ir Europos atominės energijos bendrijos deklaracija remiantis Konvencijos 30 straipsnio 4 dalies iii punkto nuostatomis.2 straipsnisPrisijungimo dokumentai kitą dieną po šio sprendimo priėmimo atiduodami saugoti Tarptautinės energijos agentūros generaliniam direktoriui, Konvencijos depozitarui.Priimta Briuselyje, 1999 m. lapkričio 16 d.Komisijos varduMargot WallströmKomisijos narė--------------------------------------------------


title: 2011/775/ES: 2011 m. spalio 23 d. Europos Vadovų Tarybos sprendimas, kuriuo skiriamas Europos Centrinio Banko vykdomosios valdybos narys

text:
30.11.2011

               LT

               Europos Sąjungos oficialusis leidinys

               L 317/33

         EUROPOS VADOVŲ TARYBOS SPRENDIMAS
   2011 m. spalio 23 d.
   kuriuo skiriamas Europos Centrinio Banko vykdomosios valdybos narys
   (2011/775/ES)
   EUROPOS VADOVŲ TARYBA,
   atsižvelgdama į Sutartį dėl Europos Sąjungos veikimo, ypač į jos 283 straipsnio 2 dalį,
   atsižvelgdama į Protokolą dėl Europos centrinių bankų sistemos ir Europos Centrinio Banko statuto, ypač į jo 11.2 straipsnį,
   atsižvelgdama į Europos Sąjungos Tarybos rekomendaciją (1),
   atsižvelgdama į Europos Parlamento nuomonę (2),
   atsižvelgdama į Europos Centrinio Banko valdančiosios tarybos nuomonę (3),
   kadangi:

               (1)

               2011 m. rugsėjo 27 d. laišku Europos Centrinio Banko pirmininkas Jean-Claude TRICHET pranešė apie Jürgen STARK sprendimą atsistatydinti iš Vykdomosios valdybos nario pareigų prieš pasibaigiant jo kadencijai (2014 m. gegužės 31 d.) ir jo norą eiti pareigas iki tos dienos, kai pareigas pradės eiti jį pakeisiantis asmuo. Todėl reikia paskirti naują Europos Centrinio Banko vykdomosios valdybos narį;

               (2)

               Europos Vadovų Taryba nariu nori skirti Jörg ASMUSSEN, kuris, Europos Vadovų Tarybos manymu, atitinka visus Sutarties 283 straipsnio 2 dalyje nustatytus reikalavimus,

         PRIĖMĖ ŠĮ SPRENDIMĄ:
   1 straipsnis
   Europos Centrinio Banko vykdomosios valdybos nariu aštuonerių metų kadencijai nuo 2012 m. sausio 1 d. skiriamas Jörg ASMUSSEN.
   2 straipsnis
   Šis sprendimas skelbiamas Europos Sąjungos oficialiajame leidinyje.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. spalio 23 d.

            Europos Vadovų Tarybos vardu

            Pirmininkas

         H. VAN ROMPUY

      (1)  OL L 265, 2011 10 11, p. 29.

      (2)  2011 m. spalio 13 d. pareikšta nuomonė.

      (3)  2011 m. spalio 6 d. pareikšta nuomonė (OL C 301, 2011 10 12, p. 2).